Versets bibliques sur le sujet: La dîme -> Église\nÉglise: [La dîme]\nZeren, zure aberastasuna non, zure bihotza han.\nIsraeldarren lurreko fruituen hamarrenak ematen dizkiet lebitarrei ondaretzat, elkarketa-etxolan betetzen duten zerbitzuaren ordain.\n«Esan lebitarrei: Israeldarren lurreko fruituetarik nik ondaretzat emandako hamarrenak jasotzean, hamarrenen hamarrena bereizi eta niri, Jaunari, eskainiko didazue.\nBenetako judua barrutik da eta benetako erdainkuntza bihotzekoa, Espirituak egiten duena eta ez idatzitako legeak. Hau da, gizakiak ez, baina Jainkoak aintzat hartzen duena.\n2 Chroniques 31:4-5\n gainera, apaizei eta lebitarrei zegokien partea emateko agindu zien Jerusalemgo bizilagunei, Jaunaren legea betetzen sendo iraun zezaten. Agindua zabaldu zelarik, israeldarrek ugari eman zituzten gari, ardo, olio, ezti eta alorretako emaitza guztien hasikinak; baita horien guztien hamarrenak ere, oparo.\n aitzitik, Jaunak zuen Jainkoak, bera bizitzeko eta berari kultu emateko zuen leinuetatik aukeratuko duen lekura joango zarete kultu ematera. Han eskainiko dituzue erre-opariak eta sakrifizioak, lurreko fruituen hamarrenak eta zeuen emaitzak, botoa betetzeko nahiz borondatez eginiko opariak eta abere handi eta txikien lehen-kumeak.\n eta Abram bedeinkatu zuen, esanez: «Goi-goiko Jainkoak, zeru-lurren egileak, bedeinka zaitzala, Abram! Eta bedeinkatua izan bedi Goi-goiko Jainkoa, zure etsaien garaile egin zaituelako». Abramek guztiaren hamarrenak eman zizkion Melkisedeki.\n Gero, promes hau egin zuen Jakobek: «Jainkoa neurekin badut, eta bidaia honetan babesten banau, jateko ogia eta janzteko arropak ematen badizkit, aitarenera bizirik eta osasuntsu itzultzen banaiz, Jauna izango dut neure Jainko. Oroitarri gisa eraiki dudan harri hau Jainkoaren etxe izango da. Jaunari, ematen didan guztitik hamarrena bihurtuko diot».\n «Apaizok, lebitarrok eta gainerako herritarrok zotz eginez erabakiko dugu urtean zehar, jarritako epeetan, zein familiak ekarri behar duen Jainkoaren etxeko sua mantentzeko egurra, legean idatzia dagoenez. «Era berean, geure lurraren eta fruta-arbola guztien lehen fruituak Jaunaren etxera eramango ditugu urtero. «Geure lehen-semeak eta abereen lehen-umeak gure Jainkoaren etxean zerbitzua betetzen duten apaizei aurkeztuko dizkiegu, legeak agintzen duenez.\n «Lurreko emaitzen hamarrenak ere —bai ereindakoarenak, bai arbola-fruituenak— Jaunarenak dira eta berari daude sagaratuak. Norbaitek hamarren horietatik zerbait berreskuratu nahi badu, ezarritako prezioa eta bosteko bat gehiago ordaindu beharko du. «Abereei dagokienez, abelgorria nahiz abere xehea izan, hamarretik bat Jaunari sagaratuko zaio, zozketa bidez aukeratuz. Jabeak ez du onak ala txarrak diren begiratu behar, ezta aukeratua beste batez trukatu ere. Hala ere trukatzen badu, bai aukeraturiko aberea, bai ordezkoa, biak gelditzen dira sagaraturik eta, beraz, ezin izango dira berreskuratu». Horiek dira Sinai mendian Jaunak Moisesi israeldarrentzat emandako aginduak.\n Baina orain, legea alde batera utziz agertu du Jainkoak bere salbamen-indarra, legeak eta profetek adierazia. Jainkoaren salbamen-indar hau Jesu Kristoganako sinesmenaren bidez heltzen da, fededun guztiengana heldu ere. Jainkoak ez du bereizkeriarik egiten, denek egin baitzuten bekatu eta denak aurkitzen dira geroztik Jainkoaren aintzarik gabe. Baina Jainkoak bere onginahiaz eta dohain hutsez onartu ditu, Jesu Kristoren bitartez burutu duen askapenari esker. [25-26] Jesu Kristok bere odola isuri zuen, eta Jainkoak barkamen-bide egin du Kristo beronengan sinesten dutenentzat. Horrela, garbi erakusten du Jainkoak zuzen jokatu zuela bere eroapenaz lehengo bekatuak zigortu gabe utzi zituenean, eta zuzen jokatzen duela orain ere, bera salbatzaile azaldu eta Jesusengan sinesten dutenak onartzen dituenean. *** Non da, bada, harrotzeko zure bidea? Ezereztua da. Zeren izenean? Egintzen izenean? Ez, sinesmenaren izenean baizik. Ziur baitakigu sinesmenaren bidez onartzen dituela Jainkoak gizon-emakumeak, eta ez legea betetzeagatik. Juduena ote da bakarrik Jainkoa? Ala beste herriena ere bai? Beste herriena ere bai, noski. Jainkoa bat bakarra da, eta berak sinesmenaren bidez onartzen ditu denak, erdainduak nahiz erdaingabeak izan. Beraz, sinesmena dela eta, baliogabe uzten al dugu legea? Ez horixe! Berretsi, bai, berresten dugu legea.


HAZ bulegoa eta hondakinen kuboak ordezkatzeko zerbitzua gaur ireki dira berriro — Oñatiko udala\nHAZ bulegoa eta hondakinen kuboak ordezkatzeko zerbitzua gaur ireki dira berriro\nHerritarren Arretarako Zerbitzura joateko aurrez txanda hartu behar da\nTokiko administrazio publikoko aurrez aurreko zerbitzuak berriro irekitzeko plangintza zehaztu eta gauzatzen ari da Udala. Artxiboan online kontsultak bideratzen hasi ziren pasa den astean eta ezinbestekoa den kasuetan aurrez-aurrekoak hartzen hasi ziren astelehenean, beti ere, aurrez txanda posta elektronikoz eskatuta.\nHainbat astetan itxita egon eta gero hilerria ere irekitzen hasi ziren astelehenean. Egun, 8:00tatik 19:30tara zabalik dago. Lurperatzeetan familiako hiru lagun egon ahal izango dira gehienez, azken asteotan bezala.\nGaur goizean berriz, udaletxeko Herritarren Arretarako Zerbitzu bulegoa ireki da. Aurrez aurreko kontsultak erantzun eta tramiteak bideratzen hasi dira. Kasu honetan ere aurrez txanda hartu behar da. 010 doako telefonora deituta edo haz@onati.eus helbidera mezua bidalita zehaztuko da udaletxeko bulegora joateko hitzordua. HAZ bulegoko postuak manparez babestu dira, langile eta herritarren osasuna bermatzeko, eta herritarrei maskara jantzita joatea eskatzen zaie. HAZ bulegoak ohiko ordutegia beteko du, 7:30tatik 15:30ra, astelehenetik ostiralera.\nHondakinen kubo apurtu edo galduak ordezkatzeko aurrez aurreko zerbitzua arratsaldean irekiko da. Ez da txandarik eskatu behar baina herritarra udaletxera sartzea saihestuko da, ahal den neurrian.\nBidebarrieta kalean bulegoak dituen Gizarte Zerbitzu departamentua ere aurrez aurreko kontsultak hartzeko prestatzen ari da. Gizarte Zerbitzuetan ez da herritarrekiko zerbitzu etenik izan eta telematikoki ari dira kontsultak bideratzen, baina aurrez aurrekoak maiatzaren 25etik aurrera hartuko dituzte, gauzak ondo. Aurrez txanda eskatu beharko da 943 037 700 telefonora deituta edo ongizatea@onati.eus helbidera idatzita, eta gaiaren arabera, bakoitzari dagokion gizarte langilerekin emango zaio hitzordua. Herritarrak maskararekin joan beharko du.\nHAZ bulegoa manparez hornitu da


238. zk., 2014ko abenduaren 15a, astelehena\nPDF (237 KB - 6 orri.)\nEBAZPENA, 2014ko azaroaren 25ekoa, Universidad del País Vasco / Euskal Herriko Unibertsitateko idazkari nagusiarena, UPV/EHUren Egoitza Elektronikoaren funtzionamenduari eta edukiei buruzko arautegia Euskal Herriko Agintaritzaren Aldizkarian argitaratzeko agindua emateko dena.\nUPV/EHUren Egoitza Elektronikoa ezinbesteko baliabidea da unibertsitatearen zerbitzuak eta izapideak bitarteko elektronikoen bidez eskaini ahal izateko. Egoitza Elektronikoa UPV/EHUren web gune instituzionala da, eta oinarri da unibertsitateko administrazioaren eraginpekoek unibertsitatearekin bitarteko elektronikoen bidezko harremana izan ditzaten.\nUPV/EHUko Egoitza Elektronikoa UPV/EHUn Bitarteko Elektronikoen Erabilera Arautzeko eta Egoitza Elektronikoa Sortzeko Arautegiaren bidez sortu zen (arautegia 2013ko irailaren 6an argitaratu zen EHAAn), eta arautegi honek, aipatutako araudian jasotakoa oinarri hartuta, xede du UPV/EHUren Egoitza Elektronikoaren funtzionamendua era edukiak arautzea.\nArautegi hau 2014ko azaroaren 6an aurkeztu zen Gobernu Kontseiluan, eta zuzenketak egiteko epea bukatuta ez denez zuzenketarik aurkeztu, arautegia behin betiko bihurtu da.\nBestalde, UPV/EHUko Estatutuetako 187.1.b) artikuluan zehaztuta dago idazkari nagusiaren eginkizuna dela UPV/EHUko erabaki guztien publizitatea bermatzea, eta, otsailaren 25eko 3/2004 Legeak, Euskal Unibertsitate Sistemari buruzkoak, dio erabakiak oso-osorik argitaratu behar direla Euskal Herriko Agintaritzaren Aldizkarian.\nHori guztia kontuan hartuta, ondokoa\nLehenengoa.– Agindua ematea Euskal Herriko Agintaritzaren Aldizkarian argitaratzeko UPV/EHUren Egoitza Elektronikoaren funtzionamenduari eta edukiari buruzko araudia, eranskinean jasotakoa.\nBigarrena.– Araudia indarrean sartuko da Euskal Herriko Agintaritzaren Aldizkarian argitaratu eta biharamunean.\nLeioa, 2014ko azaroaren 25a.\nARAUTEGIA, UPV/EHUren EGOITZA ELEKTRONIKOAREN FUNTZIONAMENDUARI ETA EDUKIEI BURUZKOA.\nEkainaren 22ko 11/2007 Legeak, Herritarrek Zerbitzu Publikoetan Sarbide Elektronikoa Izateari buruzkoak (aurrerantzean HZPSEL), herritarrei aitortu egiten die herri administrazioekin izan behar dituzten harremanak bitarteko elektronikoz bideratzeko eskubidea. Horrela, bada, herri administrazioen egoitza elektronikoa arautzen du, eta egoitza horien ezaugarri orokorrak zehazten ditu, autonomia zabala emanez administrazioei arauok garatzeko.\nBeraz, HZPSELn ezarritako oinarriak garatze aldera, Gobernu Kontseiluak, 2013ko uztailaren 18an, UPV/EHUn Bitarteko Elektronikoen Erabilera Arautzeko eta Egoitza Elektronikoa Sortzeko Arautegia onartu zuen (2013-09-06ko EHAA).\nArautegi horren bidez, besteak beste, Universidad del País Vasco / Euskal Herriko Unibertsitatearen (aurrerantzean UPV/EHU) egoitza elektronikoa sortu eta arautzen da, egoitza elektronikoa ezinbesteko tresna izanik unibertsitateko zerbitzuak eta izapideak bitarteko elektronikoen bidez betetzeko.\nHori guztia kontuan hartuta, aipatutako arautegiko 2.1 eta 5. artikuluan jasotakoa garatzeko, arautegi hau osatu da horren bidez UPV/EHUren Egoitza Elektronikoaren funtzionamendua eta edukia arautzeko.\n1. artikulua.– Xedea eta ezarpen eremua.\n1.– Arautegi honen xedea da UPV/EHUren egoitza elektronikoaren funtzionamendua eta edukia arautzea.\n2.– UPV/EHUren Egoitza Elektronikoa unibertsitatearen organo, zerbitzu, administrazio unitate eta gainontzeko egitura guztiei ezarriko zaie, bai eta horiekin guztiekin bitarteko elektronikoen bidezko harremanak dituzten erabiltzaile guztiei ere.\n2. artikulua.– Azalpena eta identifikazioa.\n1.– UPV/EHUren Egoitza Elektronikoa UPV/EHUren webgune bat da, herritarrak unibertsitatearekin harremanetan jartzeko balio duena, eta bertan unibertsitateak gestionatutako eta administratutako zenbait zerbitzu eta izapide biltzen dira.\n2.– UPV/EHUren Egoitza Elektronikoaren helbidea egoitza.ehu.eus da. Horren bidez, zuzenean sartu ahal izango da bertan; bestela, UPV/EHUren web gunean (www.ehu.eus) dagoen loturaren bidez.\n3. artikulua.– Printzipioak.\nUPV/EHUren Egoitza Elektronikoak, informazioari eta zerbitzuei dagokienez, honako printzipio hauek beteko ditu: erantzukizuna, publizitate ofiziala, osotasuna, irisgarritasuna, segurtasuna, egiazkotasuna, elkarreragingarritasuna, neutraltasuna, baliagarritasuna, kalitatea eta eguneratzea; eta, bereziki, izaera pertsonaleko datuen babeserako eskubidea errespetatuko du. Era berean, arloan ezar daitekeen administrazio elektronikoari buruzko legedian jasotako gainontzeko printzipioak ere bete beharko dira.\n4. artikulua.– Titulartasuna eta gestioa.\n1.– Egoitza Elektronikoaren titularra Universidad del País Vasco / Euskal Herriko Unibertsitatea da.\n2.– Idazkaritza Nagusia da UPV/EHUren Egoitza Elektronikoko eduki komunak/erakunde edukiak gestionatzeko eta administratzeko ardura duen organoa. Gestio teknologikoaren arduraduna informazio eta komunikazio gaien arloko gerenteordetza izango da.\n3.– Egoitza Elektronikoan prozedura batekin lotuta unibertsitateko kideen eskura jartzen diren eduki eta zerbitzuak gestionatzeko ardura kasuan kasuko prozedura arautzeko eskumena duen unibertsitateko organo edo zerbitzuarena izango da.\n4.– UPV/EHUko Egoitza Elektronikoan sartzen diren unibertsitateko zerbitzu eta organoetako titularrak izango dira unibertsitateko kideen eta gainontzeko herritarren eskura egoitzan jartzen diren eduki eta zerbitzuak gestionatzearen arduradun, eta, era berean, beren ardura izango da egoitzan argitaratzen diren edukiak eguneratzea, eta benetakoak eta zuzenak direla bermatzea.\n5. artikulua.– Ordutegia.\n1.– UPV/EHUren Egoitza Elektronikoa urteko egun guztietan egongo da erabilgarri, eguneko 24 orduetan. Arrazoi teknikoak direla-eta erabilgarri egongo ez dela aurreikusten bada, ahalik eta lasterren emango da horren berri UPV/EHUren webgunean eta Egoitza Elektronikoan bertan, eta, betiere, datuak kontsultatzeko eta horietara irispidea izateko unibertsitatean dauden bestelako bitartekoak zeintzuk diren adieraziko da.\n2.– UPV/EHUren Egoitza Elektronikoa Euskal Autonomia Erkidegoko bi hizkuntza ofizialetan egongo da eskuragarri.\n6. artikulua.– Edukia.\n1.– Egoitza Elektronikoak, UPV/EHUn Bitarteko Elektronikoen Erabilera Arautzeko eta Egoitza Elektronikoa Sortzeko Arautegiko 5. artikuluan eta gainerako xedapenetan jasotakoari jarraituz, ondokoak bilduko ditu:\nc) UPV/EHUko Erregistro Orokorra, UPV/EHUko Erregistro Elektronikoaren Antolaketa eta Funtzionamendurako eta Erregistro Elektronikoa Sortzeko Arautegian jasotakoa.\nd) Prozedura Elektronikoen katalogoa: bertan daude jasota baliabide elektronikoen bidez izapidetu daitezkeen unibertsitateko administrazio prozedurak.\ne) UPV/EHUko zerbitzuen karta.\nf) Unibertsitateari buruzko arautegiak, banatuta, batetik, arau orokorrak, eta, bestetik, UPV/EHUrenak berarenak.\ng) Postontzi elektronikoa, horren bidez erabiltzaileek aukera izan dezaten UPV/EHUren Egoitza Elektronikoari buruzko kexuak azaldu eta iradokizunak egiteko.\nh) UPV/EHUren Iragarki Ohol Elektroniko Ofiziala, UPV/EHUn informazioa zabaltzeko erabiltzen diren zenbait baliabide elektronikori buruzko arautegian, 8. artikuluan, oro har araututakoa.\ni) UPV/EHUren Aldizkari Elektroniko Ofiziala, horrelakorik izanez gero.\nj) Kontratatzailearen profila eta arlo publikoko kontratuei buruzko araudian jasotako gainerako zerbitzuak.\nk) Informazio orokorra, UPV/EHUko zerbitzu publikoetara bitarteko elektronikoen bidez sartzeko unibertsitateko kideek eta gainerako herritarrek eskura dituzten baliabideei buruzkoa, batez ere ondokoei buruzkoa: bitarteko elektronikoen bidez harremanetan egoteko onartuta dauden sinadura elektronikoko sistemei buruzko informazioa, eta prozedura horien bitartez sinatutako agirien baliozkotasuna egiaztatzeko beharrezko diren tresnei eta horien erabilerari buruzkoa.\nl) UPV/EHUk administrazio jardunean erabiltzen dituen zigilu elektronikoen zerrenda eta horiek egiaztatzeko zerbitzua.\nm) Unibertsitateak emandako agiri elektronikoak benetakoak eta zuzenak direla egiaztatzeko sistema.\nn) UPV/EHUko administrazio prozeduren izapideak zertan diren elektronikoki kontsultatzeko aukera emango duen atal bat (Nire Kudeaketak izenburua izango du).\no) Egoitza Elektronikoko erabiltzeen ohiko galderak bilduko dituen atal bat.\np) UPV/EHUren Egoitza Elektronikoak erabiltzen dituen data eta ordu ofiziala.\nq) Egun ez baliodunen zerrenda edo, bestela, urteko egutegia.\nr) Unibertsitatearen aurrean herritarren ordezkari izateko gaituta dauden funtzionarioen zerrenda.\ns) UPV/EHUn datu pertsonalak eta pribatutasuna babestearen arloko informazioa, Datuen Babeserako Euskal Agentziaren lotua adierazita.\nt) Irispenari buruzko informazioa.\nu) Jabetza intelektualari eta industria jabetzari buruzko informazioa.\nv) Lotura interesgarriak.\nw) UPV/EHUko idazkari nagusiak emandako erabakiaren bidez zehaztutako gainerako eduki edo zerbitzuak.\n7. artikulua.– Egoitza Elektronikoaren identifikazioa.\nUPV/EHUko Egoitza Elektronikoan sartu eta komunikazio segurua izateko, sinadura elektronikoko sistema bat erabiliko da, gailu seguruen bidezko ziurtagiri espezifiko batean oinarritua. Ziurtagiri horrek egoitza elektronikoaren domeinua identifikatzen du (egoitza.ehu.eus), eta UPV/EHUren izenean dago erregistratuta. Ziurtagiri honetan bildutako informazioa Egoitza Elektronikoan egongo da eskuragarri.\n8. artikulua.– Zigilu elektronikoak.\n1.– UPV/EHUn Bitarteko Elektronikoen Erabilera Arautzeko eta Egoitza Elektronikoa Sortzeko Arautegiko 14. artikuluan jasotakori jarraituz, administrazio jarduna modu automatizatuan egiten denean, unibertsitatearen edo jarduna egiteko organo eskudunaren zigilua erabili ahal izango da, edo, bestela, egiaztapen kode segurua.\n2.– Unibertsitateari eta administrazio organoei lotutako zigilu elektronikoak UPV/EHUko idazkari nagusiaren erabaki bidez sortuko dira, Administrazio Elektronikoko Batzordeak aztertu ondoren.\n3.– Zigilu elektronikoan organoaren izen osoa agertuko da eta ezingo da pertsona fisikoei buruzko erreferentziarik egon.\n9. artikulua.– Erabiltzaileen identifikazioa.\n1.– Egoitza Elektronikoan eskaintzen diren zerbitzuetara sarbidea izateko, erabiltzaileek UPV/EHUk onartzen dituen sinadura elektronikoko sistemak erabili ahal izango dituzte. Horiei buruzko informazioa Egoitza Elektronikoan egongo da eskuragarri eta sinadura elektroniko aurreratuko sistemak erabili beharko dira agiri elektronikoak osorik daudela eta benetakoak direla egiaztatzea eskatzen duten jardueretan.\n2.– Jarduerak edo izapideak interesduna identifikatzea baino eskatzen ez den kasuetan, beste sistema batzuk erabiltzea baimendu ahal izango da. Beste sistema horietan nahikoa izango da erabiltzaileak erregistratu ondoren adostutako gakoak erabiltzea, bi aldeek ezagutzen duten informazioa ematea edo sistema ez kriptografikoak baliatzea. Sistema hori erabili ahal izateko, prozeduretan hala adierazi beharko da.\n3.– Pertsona fisiko eta juridikoek ordezkari baten bitartez jardun ahalko dute. Ordezkari horrek, betiere, bere sinadura elektronikoa erabili beharko du, UPV/EHUko Erregistro Orokorraren Antolaketa eta Funtzionamendurako eta Erregistro Elektronikoa Sortzeko Arautegiko 23. artikuluan zehaztutako baldintzetan.\n4.– Pertsona juridiko eta nortasun juridikorik gabeko erakundeek ziurtagiri elektronikoak erabili ahal izango dituzte, pertsona juridikoentzat eta nortasun juridikorik gabeko erakundeentzat onartuak, hurrenez hurren; horiez gain, UPV/EHUk sinadura elektroniko aurreraturako onartutako sistemak ere erabili ahal izango dituzte.\n5.– Halaber, HZPSELko 22. artikuluan eta UPV/EHUko Erregistro Orokorraren Antolaketa eta Funtzionamendurako eta Erregistro Elektronikoa Sortzeko Arautegiko 24. artikuluan zehaztutakoaren arabera, interesdunek, unibertsitatean egin beharreko izapide eta jardueretarako, funtzionario publiko gaitu batek bere sinadura elektronikoko sistema erabiliz identifikatzea edo autentifikatzea eskatu ahal izango dute.\nIdazkaritza Nagusiak araudi hau interpretatu eta garatu ahal izango du, eta beharrezkoak iruditzen zaizkion neurriak eta aginduak ezarriko ditu haren aplikazio egokirako.\nArautegi honetako 5.2 artikuluan zehaztutakoa gorabehera, UPV/EHUren Egoitza Elektronikoa Europar Batasuneko hizkuntza ofizialetan ere egon ahal izango da erabilgarri.\nEgoitza Elektronikoa martxan jarriko da idazkari nagusiaren erabaki bidez, informazio eta komunikazio teknologien arloan eskumena daukan gerenteordetzarekin koordinatuta.\nEgoitza Elektronikoko edukiak apur-apurka joango dira ezarriz.\nGaitutako funtzionarioaren bidez identifikazioa, 9.5 artikuluan jasotakoa, atzeratu egingo da Egoitza Elektronikoan identifikazio horretarako bete beharreko baldintzak argitaratu arte.


Metal Garrasia | Irratsaioak | AntxetaMedia.info\nEka. 7, 2013\nGaurko saioan Metala non Metal Garrasia Han tartearekin ekingo diogu, eta horretarako Filipinetaraino oango gara Slapshock izeneko taldea ekartzeko. Rap metala, Nu metala eta metalcorea nahasten dituen talde hau tagaloz abesturiko Ngayon Na abestiaren bidez deskubrituko dugu, Kinse Kalibre taldearen zazpigarren lanetik ateratakoa. Asteko nobedadeetan, Jorn, Chalice of Doom, Black ...\nGaurko saioa Delaware talde kataluniarrarekin hasten dugu, 2007. urtean sortzen dena eta momentuz disko bakarra aurkeztu diguna. Disko hau The MEtal Circus webgunean jarri dute doan deskargatzeko, 5 abestiz osatua dago eta Judas, Manowar eta horrelako talde klasikoen soinua berreskuratzen duena. "Little Big Horn" abestia horren adibidea dugu. Segidan Hamarkada ...\nGaurko saioa Metal Sozialaren tartearekin hasten dugu, Bolu2 Death talde andaluziarrarekin. Talde honek estilo nahasketa bitxia proposatzen du, agresive metala, elektronika eta flamenko ikutuak uztartuz. Kaleratu berri duten Mastica Los Dientes bigarren estudioko lanetik "Sr Pobreza" abestia entzungo dugu. Ondoren, asteko nobedadeak izango ditugu Ares Kingdom, Unsouled, Blood Red Throne ...\nerlazionatua: 2013-04-12 - Metal Garrasia\nGaurko saioan metal librearen tartearekin hasten gara, non Urizen amerikarrak ekartzen ditugu; hauen proposamenak frikismoa, bideojokoak, heavy metala eta umorea nahasten ditu, eta "A budding consciousness" abestia horren adibide argia da. Ondren, Euskal Metal Fest jaialdiari buruz hitz egingo dugu, Nocturnia, Hiverland, A.O.D., Esclavitud, Plowshare, Ethos, Blast Wave ...\nApi. 12, 2013\n2013-04-12 - Metal Garrasia\nGaurko saioa Power metal tartearekin hasiko dugu, aurreko asteko Avantasiaren haritik segituz Earthcry talde italiarraren proiektu berezia ezagutuko dugu, ez duena abeslari fijorik eta horren ordez Oliver Hartman edo Zak Stevens bezalako abeslarien kolaborazioa dauka "Where the road leads" bere lehen estudioko lanean, eta bertatik "Into the Asylum" abestia entzungo ...\nerlazionatua: 2013-05-10 - Metal Garrasia\nApi. 5, 2013\n2013-04-05 - Metal Garrasia\nGaurko saioan Power Metalaren Tartearekin hasten gara, Avantasia superbandaren “Mystery Of Time” disko berria aste honetan atera baita; beti bezela kolaborazioz gainezka eta musikalki “The Scarecrow” lanaren jarraipena dena; entzungo dugun abestia Invoke The Machine izango da. Asteko Makarrada bueltan dugu aste hontan, Mayhem talde mitikoari buruz mintzatuko zaigu Aitor ...\nGaur ostiral santua izanik, saio berezia izango dugu non White Metal taldeak aurkeztuko ditugun. Hasteko Manafest rapero kanadiarra izango dugu bere rap rock proposamenarekin, baina "No plan B" abestian Crossfaith metalcore talde Japoniarreko Koie abeslairekin batera dator nahasketa interesgarria proposatuz. Bestetik The Showdown taldea dugu; hego-estatu batuetakoak izanik southern metalaren ...\nerlazionatua: 2013-03-22 - Metal Garrasia


Simpson familia - Wikipedia, entziklopedia askea.\n(«Herbert Powell» orritik birbideratua)\nSimpson familia Simpsondarrak telesaileko familia protagonista da.\n1 Simpson familiaren istorioa\n2.8 Herb Powell\n2.9 Cyrus Simpson\n2.10 Amber Simpson\n2.11 Abbie Simpson\n3 Bouvier familiaren kideak\n3.1 Patty Bouvier\n3.3 Jacqueline Bouvier\n3.4 Clancy Bouvier\n3.5 Ling Bouvier\n4 Familia zuhaitza\nSimpson familiaren istorioaAldatu\nUme bat zenean, Abraham Simpson Irlandan bizitzen zuen bere aitekin, Orville eta Yuma Simpson, eta bere anaiekin, Cyrus eta Chet. Baina egun batean Amerikara joan ziren, eta hasi ziren bizitzen Askatasunaren Estatuaren buruan.\nPertsona heldu batean bihurtu zenean, Abraham Ingalaterran egon zen denboraldi batean, eta bertan Edwina ezagutu zen. Abraham eta Edwina alaba bat eduki zuten, Abbie, baina Abraham ez zekien ezer Bigarren Mundu Gerran zegoelako.\nUrte batzuk geroago, feria batean, Abraham neska bat ezagutu zuen, eta berarekin seme bat eduki zuen, Herb, eta Shelbyvilleko umezurztegian sartu zuten. Urte bat inguruan, Monarekin ezkondu zen, eta eduki ume bat eduki zuten, Homer.\nHomer institutuan egon zenean, Margeri ezagutu zuen, eta urte batzuk geroago, berarekin ezkondu zen, eta seme bat eduki zuten, Bart. Geroago alaba bat, Lisa. Eta beste urte geroago, beste alaba bat eduki zuten, Maggie.\nSakontzeko, irakurri: «Homer Simpson»\nHomer Jay Simpson familiaren aita da. Margen senarra da, eta Bart, Lisa eta Maggieren aita.\nSakontzeko, irakurri: «Marge Simpson»\nMargolie "Marge" Simpson (ezkongabe abizena Bouvier) familiaren ama da. Homeren emaztea da, eta Bart, Lisa eta Maggieren ama.\nSakontzeko, irakurri: «Bart Simpson»\nBartholomew "Bart" Jojo Simpson familiaren seme nagusia da. Homer eta Margen semea da, eta Lisa eta Maggieren anaia nagusia.\nSakontzeko, irakurri: «Lisa Simpson»\nElisabeth "Lisa" Marie Simpson familiaren alaba ertaina da. Homer eta Margen alaba da, Barten arreba txikia, eta Maggieren arreba nagusia.\nSakontzeko, irakurri: «Maggie Simpson»\nMargaret "Maggie" Simpson familiaren haurtxoa da. Homer eta Margen alaba da, eta Lisa eta Barten arreba txikia.\nSakontzeko, irakurri: «Abraham Simpson»\nAbraham "Abe" Simpson Monaren senarra da, eta Homer, Herb eta Abbieren aita.\nSakontzeko, irakurri: «Mona Simpson (Simpsondarrak)»\nMona Simpson(†) Abrahamen emaztea da, eta Homeren ama.\nHerbert "Herb" Powell Homeren anaiordea da. Aberatsa da.\nCyrus Simpson Abrahamen anaia da. 15 emazte ditu.\nAmber Simpson(†) Homeren emazte bihurtu zen Las Vegasen ezkondu zenean berarekin.\nAbbie Simpson Homeren Ingalaterrako nebaordea da. Abrahamen alaba da, eta bere ama da Edwina, Abrahamen.\nBouvier familiaren kideakAldatu\nSakontzeko, irakurri: «Patty eta Selma Bouvier»\nPatty Bouvier Selma eta Margen arreba da, Jacqueline eta Clancyren ahizpa, Homeren koinatua, eta Bart, Lisa, Maggie, eta Lingen izeba.\nSelma Terwilliger Hutz McClure Stu Simpson Patty eta Margen arreba da, Jacqueline eta Clancyren aizpa, Lingen ama, Homeren koinatua, eta Bart, Lisa eta Maggieren izeba.\nSakontzeko, irakurri: «Jacqueline Bouvier»\nJacqueline "Jackie" Ingrid Bouvier Clancyren emaztea izan zen, eta Patty, Selma eta Margen ama.\nClancy Bouvier(†) Jacquelineren senarra izan zen, eta Patty, Selma eta Margen aita.\nLing Bouvier Selmaren alabaordea da. Txinatarra da.\nSimpsondarrak telesailaren pertsonaiak\nVan Houten familia\nAzken aldaketa 28 azaroa 2019(e)an, 23:25(e)tan\nOrriaren azken aldaketa: 28 azaroa 2019, 23:25.


Gazteegiak - - Zarauzkohitza.eus\nSamara Velte 2021-10-01 00:00\nArga ertzeko nire joan-etorri motel eta monotonoetan, erakunde politiko baten kartela ikusten dut azkenaldian zutabe batean itsatsita: «Gazteegiak gara horren zoritxarrekoak izateko».\nBeharbada izango da hortxe nagoelako, hirugarren solairuko lehen eskaileran, Laboraleko visa beltza (beti bezain hutsa) estreinatu berri. Puntu zehatz honetan, modemak zarata egiten zuela oroitzen direnek bakarrik esaten didate gaztea naizela, baina, aldi berean, ez dauzkat aski ile urdin inon aginte posturik lortzeko (aski testosterona eta anbiziorik ere ez, seguruenik). Aulkiak oso toki erosoak iruditzen zaizkit orain. Kalean mozkortzen banaiz, inork ez du pentsatuko litroak egiten ari naizenik, baina ezta alkoholikoa naizenik ere. Kartelei begira gera naiteke haurrari merienda ematea bezain gauza ez-iraultzaileetan ari naizen bitartean. Agian, zoriona ez zen bilaketa aktibo baten bidez etorriko zen hura, baizik eta, besterik gabe, begirada patxadatsuago bat.


Zure prestakuntza | Kultura eta Elkartasuneko Unibertsitate Titulua | Deusto\nGaitasun eta jarrera pertsonalak garatzera bideratuak, baita, ikuspegi eta jarrera aniztasuna sustatzera ere.\nAstelehenetan (nahitaezkoa joatea): 4 irakasgai maila bakoitzeko\nKulturagatiko gustua eta ezagutza hobetzera eta egungo gizarte mailako gaien inguruko kezka sortzera bideratutako irakasgaiak.\nAstearte edo asteazkenetan (aukeran): gutxienez 2 irakasgai ikasturte bakoitzeko, baina 4 ere egin daitezke kostu gehiagorik gabe.\nKultura, gizarte eta zientziarekin lotutako gaietan sakontzeko pentsatuak.\nAstearte, asteazken edo ostegunetan (aukeran): gutxienez 2 irakasgai ikasturte bakoitzeko, baina 8 ere egin daitezke kostu gehiagorik gabe.\nPsikologia, fabrikazio digital, nutrizio edo informatikako ezagutzei buruzko jarduerak, besteak beste.\nOstiraletan (borondatezkoa): kostu gehiagorik gabe.\nProgramazioa: Titulaturako Berariazkoak\nKultura likidoa: Espainiako ardoen ibilbideaLegearen aurrean: mundua eta norbanakoa Franz Kafkaren lanetanAfrika goraka: arteen eraldaketa(Argia eta) Pintura BarrokoaEgipto: hilobiak mintzoNazioarteko diplomazia eta migrazio mugimenduakEmakumeak mendebaldeko pentsamendu filosofikoanIndia gaur egungo munduan. Buztinezko hankadun erraldoia?\nKultura likidoa: Espainiako ardoen ibilbidea\nLegearen aurrean: mundua eta norbanakoa Franz Kafkaren lanetan\nAfrika goraka: arteen eraldaketa\n(Argia eta) Pintura Barrokoa\nEgipto: hilobiak mintzo\nNazioarteko diplomazia eta migrazio mugimenduak\nEmakumeak mendebaldeko pentsamendu filosofikoan\nIndia gaur egungo munduan. Buztinezko hankadun erraldoia?\nIkastaro honetan, gure herrialdeko ardo eta ardo ekoizle diren eskualdeetako historia, bilakaera eta egungo egoera jorratuko ditugu. Espainia munduko ardo-ekoizlerik handienetarikoa da, tradizio handikoa eta herrialdeko probintzia guztietan mahastiak eta bodegak dituena. Gaur egun, 96 jatorri-deitura babestu eta 42 adierazpen geografiko babestu daude, aniztasun eta singulartasun harrigarrikoak.\nIkastaroaren 10 saioetan zehar, eskualde eta izendapen interesgarrienak bisitatuko ditugu, ardo-estiloak, historia, kultura eta gizarte mailako testuingurua ezagutzeko. Ikastaroa eduki teknikoen bidez eskainiko da, protagonisten, bodegen eta kontsumitzaileen pasadizo eta kontakizunak ere partekatuta. Mahats motarik garrantzitsuena eta tradiziozko prestatzeko moduak ezagutuko ditugu, baita berritzaileenak eta azken joerak ere.\nIrakaslea: Teresa Guilarte\nPsikologiako lizentziatua, Giza Baliabideetako masterra eta Prestakuntzan aditua. Sommelier aditu ziurtatua eta WSET 3. ARTEAN WINES Escuela de Vino-ko prestakuntzako arduraduna.\nTailerrak, dastatze eta ikastaro espezializatuak zuzentzen ditu eta sektoreko enpresen aholkularia da. Prestatzaile homologatua Jerezeko ardoetan eta kaban prestatzailea Institut del Cava erakundean. Bizkaiko Sumillerren Elkarteko kidea.\nXX. mendeko idazlerik garrantzizkoenaren lanak jorratuko dira, lan horiek sortu zireneko testuinguru biografikoari nahitaezko erreferentziak eginez, ondorengo literaturan izan duen eragina ahaztu gabe. Ikastaroan zehar, lan horien zati esanguratsu bat aztertuko da, behin eta berriro agertzen diren gaiak eta motiboak kontuan harturik. Aparteko arreta eskainiko zaie Metamorfosiari eta Prozesuari, beti ere, Kafkaren ondoren, pandemiarekin edo pandemiarik gabe, nahitaez “kafkiar” bihurtu den munduaren ikuspegitik.\nIrakaslea: Jorge Isusi Garteiz-Gogeascoa.\nHizkuntza eta literaturako irakaslea Nevadako Renon (AEB) egoitza duen University Studies Abroad Consortium-en (USAC). Literaturako irakaslea Deustuko Aisiako Ikaskuntzen Institutuan. Idazlea.\nDuela mende erdi, aro kolonialaren ondoren, sortu zen arte afrikarren mugimendu hedakorrera hurbilduko gara. Arte horrek aitorpena izan du artearen nazioarteko merkatuaren agertoki nagusienetan.\nTradizio erlijioso animistako pintura eta eskultura zentrorik esanguratsuenak errepasatuko ditugu hainbat herri eta gai historikotan. Hiriburuak hartuko ditugu ardatz, bertan garatu baitzen arte modernoa kolonizaziotik independentzia garaira eta ondorengo garaira, gaur egungo sormenaren hizkuntza berrietara iritsi arte. Ikastaroak primitibismo izena hartu duenaren funtsezko ekarpena aztertuko da, baita abangoardien garapena Europan ere.\nIrakaslea: Jesús Ahedo.\nFilosofia eta Hezkuntza Zientzietako lizentziatua (Deustuko Unibertsitatea, 1992). Kalao Panafrican Creations (Bilbao, 2005-2017) proiektuaren sortzailea, afrikar arte garaikidea sustatzen duena. Gaiaren inguruan erakusketak antolatu eta hainbat dokumental egin ditu. Dakarreko (Senegal) azken bost bienaletan parte hartu du.\nIbilbide zirraragarria XVII. (eta XVIII.) mendeetako pintore handien eskutik. Margolanetan egiten duten argiaren erabilera pertsonal eta bakarra hartuko da abiapuntu, aurkezten dizkiguten gai ugariak ikusteko (Kontraerreforma, eguneroko bizitza, garaiko kosmobisioa, mitoak, etab.), lanen esanahirik esanguratsuenetara heldu arte.\nCaravaggio eta haren tenebrismoa, G. de la Tour-en kandelak, Rembrandt-en barne argia, Vermeer-en leihoak izango ditugu ikusgai. Eta espainiarren artean, beste hauek: Riberaren kontrasteak, Murilloren zeruko argia, Valdés Lealen itzal makabroak, Zurbaránen ezinezko argia, etab. Eta denen gainetik, Velázquez izango dugu, Barroko garaiko pinturaren maila gorena. Kontrastatzeko, ildo komertzialagoa ere ikusiko dugu: Rubens, pintore dekoratzaileak (Baciccia, A. Pozzo, P. da Cortona, etab.); eta emakumeak, argitara irteten saiatzen: Sofonisba Anguissola, Artemisia Gentileschi, Judith Leyster...\nIrakaslea: Iñaki González Gurpegui\nGeografia eta Historiako lizentziatua , Arte Aplikatuetako graduduna. Artista polifazetikoa. Reno, Nevadako Unibertsitateko USAC (University Studies Abroad Consortium) programako Espainiar Artearen Historia eta Arte Garaikideko irakaslea Donostian.\nHilobi baten analisiaren bidez, ikertzaile bihurtzeko aukera izango dugu. Diziplina zientifikoek (argitalpenek, arkeologiek, argazkigintzak, informatikak, etab.) teknikei eta ezaupideei egiten dizkieten ekarpenak ezagutuko ditugu amaitu gabe geratu zen Tebaseko nekropoliko hilobi txiki ahaztu bati aplikatuta.\nHormetan gorde diren pintura eta testuen bidez hilobiaren jabea ezagutuko dugu, Horimin, eta Egiptoko historian gidari izango dugu.\nHistoria guztietan bezala, espazio geografikoa aztertzen hasiko gara, mundu misteriotsu batean murgiltzeko, jendearentzat erabat ezezagun den pertsonaia batekin. Haren bidez ezagutuko dugu dagoeneko desagertuta dagoen faraoien garaiko Egipto.\nIrakaslea: José Felix Alonso\nAntzinaroko Historiako doktorea (Faraoien garaiko Egipton espezializatua) Unibertsitate Complutensean. Arkeologoa. Deustuko Unibertsitatea. Tebaseko nekropolian Horiminen hilobia (TT 221) ikertu eta dokumentatu duen misioaren zuzendaria.\nIrakaslea: Susana Mangana\nArabiar eta islamiar ikaskuntzetako doktoregoko ikasketak Madrilgo Unibertsitate Autonomoan egin zituen. Enpresen Administrazio eta Zuzendaritzako Masterra ere badu (MBA, Comillas Unibertsitate Pontifikalean, Madrilen). Kanpoko Merkataritza eta Integrazioko Masterra (Montevideoko Instituto de Integración-en) eta Ekonomia eta Arabiar Filologiako lizentziatura bikoitza (SOAS, Londreseko Unibertsitatea).\nUruguaiko Unibertsitate Katolikoko Giza Zientzien Saileko Islam eta mundu arabiarreko katedra iraunkorra zuzentzen du 2005etik. Mundu islamiarreko geopolitikako irakaslea hainbat goi erakunde militarretan eta irakasle gonbidatua Uruguaiko Errepublikako Unibertsitateko Zuzenbide Fakultateko lizentziaturarako eta Nazioarteko Harremanetako graduondokoan. Hezkuntzako Estatuko Agintaritzak Bigarren Hezkuntzako etengabeko prestakuntzako ikastaroetarako kontratatutako irakaslea. Nazioarteko Harremanetarako Zentro Uruguaiarreko (CURI) kontseilaria.\nGainera, Deustuko Unibertsitateko Giza Eskubideen Institutuko doktorego aurreko ikertzailea ere bada. Esperientzia luzea du nazioarteko lankidetzan eta nazioarteko zenbait erakunderekin lanean aritu da: ACNUR edo OIMekin (Migrazioen Nazioarteko Antolaketarako eta Errefuxiatuentzako Nazio Batuetako Goi Komisariotzan) Ekialde hurbilean eta Latinoamerikan, besteak beste. Kongoko Errepublika Demokratikoko Nazio Batuen bake misioan parte hartu du. Migrazioen atala izan da bere interes pertsonal eta akademikoen gune nagusia.\nArabierako eta ingeleseko interpretea. Uruguaiko Tabaré Vázquez eta José Múgica presidente ohien eta Luis Almagro Kanpo Arazoetarako ministro ohiaren itzultzaile eta aholkularia izan da Ekialde hurbilera egindako bidaia ofizialetan.\nNazioarteko analista politiko gisa laguntzen du Estatuko eta atzerriko hainbat hedabidetan (aipagarrienak: Uruguaiko Televisión Nacional, Radio Sarandí eta CNN).\nIbilbide historikoa Kristo aurreko V. mendeko emakumeen pentsamendu zoragarri eta bizitza harrigarritik XXI. mendera arte. Aspasia jakintsuarengandik hasi (emakume bikain, adimen harrigarrikoa eta mendebaldeko historiaren moldatzailea) eta Chantal Maillard-engana (poeta eta filosofo espainiar nazionalizatua 1968an, María Zambrano ezagutarazi ziguna, pentsamenduaren eredu handia “arrazoi poetikoaren” bidez).\nIrakaslea: Amaia Castaños Santander\nFilosofiako doktorea, Hezkuntzako Psikologian eta Psikologia Klinikoan lizentziatua, des-biolentzian espezialista, Arte Dramatikoan diplomaduna. Filosofia eta Antzerki irakaslea EHUko esperientziaren geletan.\nIkastaroak gaur egungo Indiaren ikuspegi bat eskaini nahi du, bertako historia eta kulturaren bidez. Independentziaren aldeko borrokatik hasita –Gandhiren indarkeriarik eza, britainiar kolonia ohia India eta Pakistan herrialdeetan banatuta-, 1.000 milioi biztanle baino gehiagoko erraldoi hau ulertzeko oinarriak jarri nahi dira. Ikastaroak herrialdea markatu duten hainbat puntu jorratuko ditu: borroka politikoak; azken urteotan India gora bidean doan ekonomia bihurtu duen hazkunde arina; kasten banaketaren mendeetako gaitza, gizartea desitxuratzen jarraitzen duena; eta emakumeen egoera gaitza. Baina milaka urteetako kulturan, literaturan, musikan eta zineman ere murgilduko da, herrialde liluragarri horren ikuspegi osoa eskaintzeko eta aurrera begira dituen erronken berri izateko.\nIrakaslea: Dominic Wyatt\nGizarte eta Giza Zientzien Fakultateko irakaslea. Historiako Graduan irakasten du, baita graduondokoan ere, India eta Europar Batasunaren arteko harremanei buruz. Garapenerako lankidetza gaietako aholkularia, 25 urte baino gehiagoko esperientzia duena Asia, Latinoamerika eta Afrikako hainbat herrialdetan.\nIkastaro honek egungo ikuspegia erakusten du Europaren integrazio prozesutik sortzen den “Europar herritartasun” kontzeptua. Kontinentean bizi dugun krisi ekonomikoko egoera larria dela eta, ikuspegi kritiko eta sakonaren beharra dago Europar Batasunaren helburuak, estatu kideen abantaila eta desabantailak, europar herritartasunaren eskubideak eta betebeharrak eta inoiz baino premiazkoagoa den “europar elkartasunaren” beharra gogoan hartuta.\nIkastaroaren helburua da gertakari erlijiosoaren aurkezpen orokorra egitea, gaur egun gizaterian indarrean dauden tradizio erlijioso handien adierazpenak kontuan hartuta. Horretarako, erlijio kontzeptua argitzetik hasiko gara, gero tradizio handiak aurkezteko: animismoa, hinduismoa, budismoa, konfuzionismoa, taoismoa, islama eta judaismoa.\nMusika generoak eta zikloak\nIkastaro honetan, musika generoak aztertuko ditugu (sinfonia, kontzertua, ganbera-musika, erlijiosoa, eszenikoa…) eta “estilo” aldetik gertatzen diren aldaketak entzungo ditugu, lanak zein ziklo historikotan konposatu ziren kontuan hartuta.\nIbilbidea historian zehar\nMunduko bilakaera historikoa jorratzen du gai honek, garai bakoitzari zaporea, autokontzientzia eta ulertzeko ikuskera ematen dioten gertakari, ideia, kultura, artea adierazteko erak gogoan hartuta.\nAsteko egunak: Astelehenetik ostegunera. Ostiraletan tailer osagarriak egingo dira. Nahitaezkoa da astelehen eta/edo astearte edo asteazkenetan klasera joatea, arratsaldeko ordutegi osoan.\nOrdutegia: 16:45etik 20:00etara.


Igantziko Biltoki Ttiki zaharberritu dute auzolanean - Bortziriak - Erran.eus\nIgantziko Biltoki Ttiki zaharberritu dute auzolanean\nTtipi-Ttapa 2021-05-04 12:00\nFatxada garbitzeaz gain, barruko aldea margotu eta lurra aldatu dute herriko gazteek. Aitzinera begira, mural bat egin nahiko lukete. Lehendakaria den Unaxek xehetasunak eman dizkigu.\nZer lan egin dituzue?\nNahiz eta obraren helburu nagusia bigarren pisuan leiho bat irekitzea izan, bertze garbiketa eta berrikuntza batzuk (fatxada garbitu, margotu, lurra aldatu eta altzarien distribuzio kokapena aldatzeko) egin ditugu.\nNork egin ditu lan horiek?\nObra hau egiteko Biltoki Ttikiko bazkide guztiek parte hartu dugu. Izan ere, obrako denbora gehienean gu geu izan gara lanean aritu garenak, leihoaren zuloa egiterakoan ezik, hori igeltseroaren esku utzi baitugu.\nNola antolatu zarete lana egiteko?\nAitzineko obretan ikusi genuenez, bazkide batzuk bertzeak baino gutxiago agertzen ziren laguntzera eta talde bat geratzen zen lan guztia egiten. Hori saihesteko, lagun bakoitzak ordu kopuru minimo batez lan egitea adostu genuen. Gainera, aurten Aste Santuak erdiz-erdi harrapatu gintuenez, egunero hiruko taldetan banatu eta lan egitea pentsatu genuen, nahiz eta gehienetan haien txanda ez bazen ere, bazkide gehiagoren laguntza izan dugu. Horrela, pertsona bakoitzak gutxienez lau ordu egin ditu.\nZer laguntza izan duzue?\nUdalak 2.045 euro eman dizkigu materiala ordaintzeko eta horrez gain altzariak gordetzeko biltegia utzi digu.\nZer proiektu duzue?\nBiltoki Ttiki 14-18urteko gazteak biltzeko elkartea denez, gazte kutsua eman nahi diogu. Emakume taldearekin, eraikinean mural bat egiteko proiektua lantzen ari gara.\nGizartea Bortziriak Igantzi


Rosans - Wikipedia, entziklopedia askea.\n44°23′30″N 5°28′12″E / 44.3917°N 5.47°E / 44.3917; 5.4744°23′30″N 5°28′12″E / 44.3917°N 5.47°E / 44.3917; 5.47\nMoydans, Saint-André-de-Rosans, Cornillac, Lemps, Montferrand-la-Fare, Pommerol eta Verclause\n219 (%46.7) 249 (%53.1)\nRosans (frantsesez eta ofizialki: Rosans) Okzitaniako udalerri bat da. Administratiboki Frantziako Alpe Garaiak departamenduan dagoena, Proventza-Alpeak-Kosta Urdina eskualdean. 2013an 514 biztanle zituen.\n2007an Rosans udalerrian erroldatutako biztanleak 523 ziren. Familiak 212 ziren, horien artean 92 pertsona bakarrekoak ziren (48 bakarrik bizi ziren gizonak eta 44 bakarrik bizi ziren emakumeak), 64 seme-alabarik gabeko familiak ziren, 40 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 353 etxebizitza zeuden, 213 familiaren etxebizitza nagusia ziren, 102 bigarren erresidentzia ziren eta 38 hutsik zeuden. 282 etxeak ziren eta 68 apartamentuak ziren. 213 etxebizitza nagusietatik 132 bere jabearen bizilekua ziren, 67 alokairuan okupaturik zeuden eta 14 doan lagata zeuden; 9 etxek gela bat zuten, 29 etxek bi zituzten, 35 etxek hiru zituzten, 65 etxek lau zituzten eta 75 etxek bost zituzten. 120 etxek euren parking plaza propioa zuten azpian. 101 etxetan ibilgailu bat zegoen eta 72 etxetan bat baino gehiago zituzten.\nRosans udalerriko biztanleria-piramidea 2009an .\n2007an lan egiteko adina zuten pertsonak 358 ziren, horien artean 246 aktiboak ziren eta 112 inaktiboak ziren. 246 pertsona aktiboetatik 220 lanean zeuden (124 gizon eta 96 emakume) eta 26 langabezian zeuden (13 gizon eta 13 emakume). 112 pertsona inaktiboetatik 38 erretiraturik zeuden, 14 ikasten zeuden eta 60 "bestelako inaktibo" gisa sailkaturik zeuden.\n2009an Rosans udalerrian 209 unitate fiskal zeuden, 413 pertsonek osaturik. Pertsona bakoitzeko diru-sarrera fiskalaren mediana urteko 13.969 euro zen.\n2007an zeuden 36 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 8 ibilgailuen saltze eta konpontze enpresak ziren, 3 garraio enpresak ziren, 8 ostalaritza eta jatetxe enpresak ziren, 3 finantziazio enpresak ziren, 4 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 jendarmeria zen, 1 posta bulegoa, 2 banku bulegoak, 1 ibilgailuen konpontzeko eta nekazaritza tresnetako lantokia, 1 igeltseroa, 1 margolaria, 1 iturgina eta 4 jatetxeak.\n2000. urtean Rosans udalerrian 12 nekazaritza-ustiategi zeuden, 744 hektarea erabiltzen.\nMoydans (2,8 km)\nVerclause (3,6 km)\nSaint-André-de-Rosans (3,8 km)\nMontferrand-la-Fare (4,0 km)\nPommerol (6,2 km)\nLemps (6,2 km)\nRibeyret (7,1 km)\nRoussieux (7,3 km)\nSorbiers (7,7 km)\nOrriaren azken aldaketa: 30 abendua 2021, 08:46.


iraila 2017 - Jalgi hadi plazara\nSoraya García Bizkaiko zahar egoitzen sektorean ELA sindikatuko delegatuaren hitzak dira. Greban jarrera nabarmen matxistak jasan dituzte patronalengandik. ELAk adierazi duenez, patronaletako batekin, Gescarekin, akordiora iritsi dira. Bigarren patronal batekin adostasunera iritsiko balira ia urtebeteko greba bukatutzat emango lukete. Soraya Garcíarekin akordioaren berri eman baino lehen hitz egin dugu eta urtebeteko borroka nolakoa izan den kontatu digu. Zein dira zuen...\nOihana Etxebarrietaren hitzak dira, alarde parekidearen alde 20 urte borrokatzen daraman Jaizkibel konpainiaren kapitain berriarenak. Bezperatan elkarrizketa egin diogu. Nolako aldartearekin helduko diozu ardura berriari, kontuan izanda ez duzuela jai giro hutseko alarde batean parte hartzen. Gatazkak dirau. Pixka bat urduri nago eta informazio berri asko jasotzen ari naiz. Hamaika urte daramatzat Jaizkibel konpainian, baina beti konpainiako kide bezala eta jakin gabe zer den hori guztia...


Soli-D-arioak: F Taldea\nKaixo, solidaritate astea denez, blog bat egitea erabaki dugu. Hemen, astean zehar egingo ditugun ekintzak jarriko ditugu.\nHau F taldearen orrialdea da eta talde honetako partaideak hurrengoak dira:\nLan gogorra egin dugu astean zehar eta espero dugu asko gustatzea.\nBadakigu, egun batetik bestera ezin dugula mundua aldatu, baina bakoitzak esfortzu bat egiten badu, denborarekin munduan zerbait aldatzea lortuko dugu. Hasteko, norberaren pentsaera aldatu beharko genuke. Pentsaera hau arrazismoaren kontra, berdintasunaren alde eta guztion eskubideen alde izan beharko zen.\nNorbera konturatu behar da, etorkinak ez daudela hemen terrorismo ekintzak egiteko, lan postuak kentzeko, ezta zurien ohiturak aldatzeko bakarrik. Hona datozenak, guk nahi ez ditugun lan gogorrak egiten dituzte, eta horretaz gutxi batzuk konturatzen dira.\nAskotan, etorkinak terrorista moduan izendatzen ditugu, gure ezjakintasunagatik. Hona heltzen zaigun informazioa haien gerrak eta haien delituak izaten dira batez ere, eta arrazoi horregatik, aurreiritzi bat hartzen dugu haietaz. Ez gara konturatzen haiek gu bezalakoak direla eta bakarrik haien herrialdeetan persona talde batek delituak egin dituelako, ez direla terroristak izan behar. Honen ondorioa da, haiek diskriminatu egiten ditugula eta beste era batera tratatzen ditugula.\nHaiek ekartzen dituzten kulturak, askotan, gutxiesten ditugu, gure ohiturak desagertzeko helburua dutela pentsatuz. Konturatu behar gara haien kulturak oso desberdinak direla eta ezagutuz, haiek ere hobeto ezagutuko ditugula. Horrela, haiengan beste ikuspuntu bat izango genuke.\nArazo hauek konpontzeko, zer eraldatu dezakegu? Hasteko, zerbait eraldatu nahi badugu, ekintzetatik bideratu behar gara.\nBoluntariotza egin dezakegu: Gure hizkuntzak eta gure kulturak irakatsi diezakegu, haiek gu hobeto ezagutzeko eta gure gizartean hobeto integratzeko. Hemen, haiek haien kulturak irakasten badizkigute, guk ere haiek hobeto ezagutuko genituzke.\nElkar trukea: Hemen bizi garenok, beste herrialde batzuetako umeekin 2 aste biziko bagina, haien herrialdean eta baita haiek gure herrialdean, haiei buruzko pentsaera aldatuko genuke.\nTxikitatik irakatsitako ikasgai berri bat sortzea, berdintasunari, arrazakeriari eta giza eskubideei buruzkoa: Horrela, txikitatik gure pentsaera desberdina izango zen.\nHauek izango ziren gure pentsaerak eraldatzeko egin ahalko ziren adibide batzuk.\nBaina, arrazakeria alde batera utziz, berdintasunari eta giza eskubideri buruz ere zerbait eraldatu dezakegu. Hemen argi eta garbi, emakumeen eskubideak eraldatzea saiatu beharko genitzake. Gaur egungo gizartean, hobeto ikusita dago emakumearen rola baina oraindik emakumeek biolentzia jasatzen dute eta herrialde askotan oraindik ez daukate bozkatzeko eskubiderik. Adibidez, zergatik emakumeak beldurtuta joan behar dira etxera eta gizoak ez? Zergatik lan askotan gizonek diru gehiago irabazten dute emakumeek baino? Argi eta garbi dago hau eraldatu behar dela, baina zer?\nHemen gure ustez, gobernuak zerikusi handia dauka eta guk bakarrik gure pentsaera aldatu ahal dugu. Baina, bakoitzak bere pentsaera aldatzen badu, pixkanaka pixkanaka gizartearen pentsaera eraldatuko da.\nBi abesti entzun ditugu, arrazakeriari eta berdintasunari buruz. Lehenengoa, "Where is the love" abestia da. Hemen hutsune batzuk bete behar izan ditugu. Bigarrenean, bideoa ikusi eta esaldi batzuk erabaki ditugu, haietatik:\n"El extrangero les quita horas en la empresa, más horas les quita la consola y es japonesa."\n"Cada uno es único en su especie, no hay motivo ni razón para que se desprecie."\nZER IKASI DUGU GAUR?\nBerdintasunaren, ongiaren, askatasunaren, bertutearen eta tolerantziaren kontzeptuak definitzea eta haiei buruz hausnartzea zen helburua. Ondoren, bi pertsonaia garrantzitsuen galdera batzuk erantzun eta bertan esaten zuten guztiok eskubide berberak ditugula. Eguna bukatzeko, boluntariotzari buruz adjetibo batzuk bilatu ondoren eta test bat egin ondoren, debate batean bukatzea zen helburua.\nSaio hau, "brainstorming" batekin hasi da, volunteer hitzarekin zerikusia duten kontzeptuak arbelan idatziz. Hainbat hitz agertu dira, haietatik: no money, help, community, generous...\nHurrengo ekintza, test batekin hasi da, eta bukatzeko debate bat egin dugu. Helburua bakoitzak zituen erantzun desberdinak argudiatzea izan da.\nSaio hau, talde ekintza batekin bukatu da. Helburua, silueta honen barruan boluntariotza egiteko behar diren adjektiboak idaztea izan da. Hemen ikusi dezakezue guk egindako marrazkia:\nONDORIOAK: Gure ustez, boluntario izateko hainbat ezaugarri izan behar dituzu baina garrantzitsuenak eskuzabala izatea eta pertsona ona eta bihotz onekoa izatea dira garrantzitsuenak.\nDebatearekin ikasi dugu, boluntarioa izateko ez duzula "master"-rik behar; zure partez gogo guztiak jartzen badituzu eta laguntzeko prest bazaude, boluntario bikaina izan zaitezkela. Eta baita ere, boluntarioa izatea ez da bakarrik lan bat egitea dirurik jaso gabe, baizik eta norbait lagundu, arazoren bat, zailasun bat edo laguntza behar badu.\nBERTUTEA, TOLERANTZIA, ONGIA, BERDINTASUNA ETA ASKATASUNA\nSaioa, 5 kontzeptu hauen definizio desberdinak argudiatzea zen helburu nagusia, kontzeptuak hobeto ulertzeko.\nKontzeptu bakoitzean hitz bat borobilduz, kontzeptuak laburtu ditugu.\nRosseau eta Olympe de Gouges\nHemen 2 pertsonaiei hauek arrazismoaren eta eskubideen munduan irtsi pertsonalak zituzten partsonai famatuak izan ziren.\nJean Jaques Rosseau 1712ko ekainaren 28an jaio egin zen Genevan (Frantzian). Roseau idazlea, filosofoa eta konpositorea izan zen. Gainera ilustraziozko pertsonai nagusietako bat izan zen eta gizartean aurrerapenak lortu nahi zituen. Bere lan nagusiak: "Gizarte-hitzarmena", "Aitorpenak" eta "Emilio edo heziketaz"\nOlympe de Gouges 1748ko maiatzaren 7an jaio egin zen Montalbanen (Frantzian) eta 1793ko azaroaren 3an hil egin zuten gillotinatua Parisen. Gougesek emakumeen aldeko eskubideen alde egin zuen Frantziako Iraultzan eta 1791.urtean "Emakumearen eta Emakumezko Herritarraren Eskubideen Adierazpen" idatzi zuen.\nGAUR ATERATAKO ONDORIOAK\nOrain dela 50 urte gutxi gura behera, beltzei bozkatzeko baimena eman zieten eta egoera zertxobait aldatu zen, baina gaur egungo egoerarekin konparatuz ez da asko aldatu eta oraindik daude desberdintasunak.\nEmakumeen egoera zerbait aldatu da baina oraindik aldatu beharra dago, biolentzia asko dago eta ez da aldatzen.\nGure inguruan dauden gatazkei buruz, ez gara konturatzen asko daudela eta bakarrik ikusten ditugu arazoak urrun dauden lekuetan.\nKonklusioz, nahiz eta egoera aldatu, oraindik asko aldatu behar da, eta guk aldatzen hasi gaitezke.\n2000. URTEKO EMAKUMEEN MARTXA MUNDIALA\nLan hau prestatzean, gauza garrantzitsu bat ikasi dugu. Emakumeek urteak daramatzatela haien eskubideak borrokatzen eta haiei esker gaur egun egoera askoz desberdina da, nahiz eta oraindik herrialde guztietan pentsaera aldatu ez izana.\nGu bizi garen herrialdean, emakumeen eskubideak, gizonezkoenak baino murriztuagoak dira baina, gure ustez, pribilegiatuak gara hemen bizitzeagatik. Oraindik herrialde batzuetan emakumeek ez dute bozkatzeko eskubiderik eta haien senarrekin joan behar dira kalera.\nEgoera asko aldatu da, baina guk ere asko aldatu behar dugu. Bakoitzak bere gogo guztiak jartzen baditu, emakumeen eskubideengatik borrokatu dezakegu eta berdintasuna lortu. Horretarako ez da bakarrik pertsona batekin nahikoa izango, denok batera borrokatu beharko dugu hau lortzeko.\nGaurko eguna "Selma" pelikularekin hasi da. Martin Luther King-en omenean dago eginda eta beltzak bozkatzeko aukera eskatzen dute. Bertan ikus daiteke biolentzia eta indarkeria handia beltzen aurka. Baina azkenean, ikus daiteke beltzak lortzen dutela bozkatzeko aukera.\nGure ustez, pelikula oso interesgarria eta ikusgarria da. Gainera, asko zirrara gaitu zeren eta ez genuen pentsatzen beltzak hainbeste sufritu zutenik, eta zurietako hainbeste eraso jasan zutenik. Guri asko gustatu zaigu pelikula eta berriro ikusiko genuke.\nMartin Luther King, Jr. doktorea Estatu Batuetan afroamerikarrentzako eskubide zibilen aldeko ekintzailea izan zen, Bakearen Nobel sariarekin saritua 1964an. Boto-eskubidearen alde, diskriminazioaren kontra eta beste hainbat oinarrizko eskubideren alde martxak antolatu zituen, eta batez ere bere "I Have a Dream" (Amets bat dut) diskurtsoagatik da famatua. 1968an, martxa batean parte hartzeko zorian zela, Memphis, Tennessen, tirokatuta hil zen. Hilketa James Earl Ray-ri egotzi zioten.\nDenok gara berdinak eta ez gara arrazistak jaiotzen baina gurasoen heziketagatik eta gure gizarteagatik arrazistak bihurtu gaitezke.\nHainbat kontzeptu ikasi ditugu, lehen ez genekizkienak.\nArrazakeriaren historia ikasi dugu, eta arrazakeriaren hainbat datu (harrigarriak eta espero ez genituenak).\nKonklusio batera heldu gara, denok gara berdinak baina gure gizarteak hau ezeztatzera eramaten gaitu.\nGure gizartearen eta baita gure pentsatzeko modua aldatu dezakegu.\nSaio hau, arrazakeriaren eta honekin erlazionatutako gertakarien lana izan da. Hemen, Trump-en harresiari buruzko ppt bat ikus dezakezue:\nLau kontzeptu hauek jende askok erratzen dituen kontzeptuak dira, baina badute bata besteari desberdintzen dituen hainbat ezaugarri.\nLau kontzeptu hauek hurrengoak dira: Bereizkeria, arrazakeria, xenofobia eta neoarrazakeria.\nSaio hau arrazakeriari buruzko galdera pertsonalak erantzutea izan da helburu nagusia, norberaren jarrerak ezagutzeko.\nARRAZAKERIARI BURUZKO HISTORIA\nDenbora lerro honetan, arrazakeriarekin zerikusia dituzten historiako gertakari garrantzitsuenak aipatzen dira.\nGaur, proiektua ondo hasteko, inkesta bat egin diegu jesuitetako etorkinei, haietatik: Nahika (D.B.H. 3), Ariana (BATX. 1), Petra (BATX.1). Galdera normalak egin dizkiegu, adibidez, haien futbol talde garrantzitsuena edo haien zaletasunak.\nInazio Azurmendi 7 de febrero de 2017, 4:47\nElene 7 de febrero de 2017, 4:51\nBai oso interesgarria!!!!!! :)\nInaki Urizarbarrena Zallo 7 de febrero de 2017, 4:57\nInformazioa oso ona da, oso politaa!!!!!\nAmaia. E 7 de febrero de 2017, 5:21\nEloy 9 de febrero de 2017, 4:35\nirakaslea 9 de febrero de 2017, 9:18\nInaki Urizarbarrena Zallo 10 de febrero de 2017, 0:20\nEskerrik asko, zer gomendatzen diguzu blog-a hobetzeko?\nInazio Azurmendi 9 de febrero de 2017, 23:39\nOso ondo dago eta asko lagundu dit.


Itxialdia pandemiagatik – Amuitz\n2020ko udaberria. New Yorken egon gara, ozta-ozta, aurreikusita genuena baino lehen etorri behar izan dugu, eta Euskal Herrira iristerako konfinamendua ezarrita dago, etxetik soilik erosketa egitera ateratzerik dago. Hona hemen itxialdian hartutako ohar batzuk.\nNekea joaten zaidanean idatziko dut gehiago bidaiari buruz, azken laburpen gisa, orain loa hartzen ari naiz. Ze bakea etxean egotea! Ze lasaitasuna!\nHemen gaude, etxean azkenik, bi egun oso itxialdia beteta. Gauza arraroa da etxean egon behar hori, kalera lotsatuta bezala ateratzea erosketarako poltsa agerian eta etxetik gehiegi urrundu gabe. Etxean garagardoak edatea, ordutegia erabat aldrebestuta edukitzea…\nAtzo ezin nuen lorik hartu, azkenean goizaldeko 6ak aldera lokartuko nintzen, eta ordubete beranduago esnatu tentsioa oso baxu, edo halako zerbait, erdi mareatuta, eta batez ere paranoiak jota, beldurrez koronabirusaren istorio honekin, distopia baten erdian egoteko sentsazioarekin.\nGero lo hartu dut eta eguerdiko 11:30ak arte egon naiz lo seko. Atzo ez nuen ezer egin eta gaur ere ez. Beno, atzo pianoa jotzen egon nintzen, gaur ezta hori ere. Atzo gauez Tabakalera aurreko janari dendara jaitsi nintzen garagardoak erostera, eta gaur eguerdian etxe azpiko okindegira ogi bila, eta gero liburu dendara Berria erostera baina jada bukatua zegoen. Ikusi dut supermerkatu aurrean zegoen ilara, gauza arraroa, esan bezala. Irekita dauden denda ia guztietan plastikoz egindako hesi bat saltzailearen eta erosleen artean.\nArratsaldeko 8:00etan jendeak leihoetan txalotzen du, osasungintza publikoko langileei eskerrak ematen. Atzo Gros aldean jende asko abesten egon zen, gure etxetik entzuten zitzaien: Isil isilik dago, Mendizaleak… Gauza arraroa, Atotxako dorrean jende asko ikusten da txaloka eta linternetako argiak mugitzen.\nNew Yorkeko argazkiak ordenagailura pasatzen egon naiz, eta gero haien babeskopia egiten. Amari argazki batzuen nondik norakoak azaldu dizkiot telefonoz, lankide batekin hitz egin dut ere gure odisea kontatzeko, eta ezer gutxi gehiago. Sekulako siesta egin dut eta orain ari zait logalea berriro iristen, gaueko 2:30ak direnean. Total, bihar ez dago ezer egiterik, ez dugu ordutegirik, ez dago planik, ez gara inorekin geratu.\nGaur okindegitik bueltan, gure kale osoa igo dut goiko jauregiko atarira arte, eta han egon naiz pixka bat eserita eguzkia hartzen. Iruditu zait zeruan ez dabilela hegazkinik. Eskerrak hemen gaudela, gaur agindu dute itxialdia New Yorkeko agintariek. Ze ondo hemen egotea. Noiz bukatuko da hau! Batzuetan beldur ematen du ikusteak zenbat jende kutsatzen ari den, horietako batzuk ingresatu eta hildakoak badaudela ere. Gaur Donostiako ospitalera deitu dut nire sendagilea nola dagoen galdezka, eta ondo dagoela esan didate, ez larritzeko, azalpen gehiagorik gabe.\nOraintxe irakurri ditut New Yorkera joan aurreko egunetan idatzitakoa. Sekulako tentsioa jasan dugu aste hauetan, hoberena han bertan egon ginenean, gehienetan oso lasai ibili ginela hango planak egiten eta gainerakoaz ahaztuta. Baina egia da ere, gaur konturatu naiz argazkiak begiratzen, denbora guztian kezka hori genuela, adibidez Brighton Beachera joan ginenean eta JFKko aire trafikoa ikusterakoan, Ugutzi esaten nion hegazkinak ikusterakoan lasaitzen nintzela, susmoa bainuen egun batetik bestera hegaldiak kantzelatu eta abioirik ez zela pasako zeruetan.\nEz da ezer gertatzen, ez dut ezer idazten. Gaur egun osoan ez naiz atera, ezertarako ez. Atzo bai, eguerdian jaitsi nintzen, Berria erostera eta supermerkatura, pentsatuz irekia zegoela, baina igandez irekitzeari utzi diote eta azkenean janari-denda txikira joan nintzen, Gladysenea parkearen ondoan. Etxeko aldapa igo nuen, eta tarte batean eseri nintzen goiko jauregiko atari ondoan dagoen petrilean, Berria irakurtzeko. Eguraldi gozoa zegoen, epela, eguzkia hodeietan erdi ezkutatua. Ba han nengoela etxe gorriko leiho batera mutil gazte bat atera zen, eta aurpegiko keinuaz adierazi zidan han ez nuela egon beharko! Egon nintzen azaltzekotan berak bai, bista ederra leihotik, baina guk etxean egon beharraz gain, fatxada osoa aldamioz eta sarez inguratuta dugula, kartzelan egongo bagina bezala. Baina azkenean, egunkaria jaso eta etxera etorri nintzen. Sarean mezu pila daude balkoietan dagoen jendearen aurka, txibato moduan polizia txalotzen kalean dagoen edonor atxilotua denean. Ze nazka.\nAldamioa leihoetan, etxea inguratzen\nGaur amak deitu dit, arnasa hartzeko arazoak zituela eta anbulatoriora deitzen ari bazen ere, ez ziotela hartzen. Larritu naiz, bere laurogeita hamalau urteekin. Gure iloba medikuaren zenbakia eman diot baina honek ere komunikatzen ematen zuen. Azkenean nik lortu dut anbulatorioko norbaitekin hitz egitea, eta horren ondoren amari deitu dio mediku batek (bereak ez, bajan dagoelako, ez didate esan zergatik baina susmoa dut birus honegatik izango dela) eta diuretiko erdia hartzeko esan dio, bihar berriro deituko diotela. Medikuak esan omen dio etxeraino hurbilduko zela ez balitz birusagatik izango, agian kutsatu egin baitezake edozein.\nEzer gertatzen ez denez beste edozeri buruz idatz nezake. Potixa batekin ibiltzen naiz etxetik, lixiba uretan nahasia, ateetako eta hozkailuko eta tiraderetako heldulekuak garbitzen. Bestela, beste potixa hartzen dut, kolonia ura duena, eskuak garbitzeko. Azkenean sekulako ekzema aterako zait. Eta garagardo lata bat edatera noanean, irekitzeko zulo ingurua ere lixibaz garbitzen dut, uste dut egun hauetan kloro asko irensten ari naizela.\nAtzo whatsap bideo-deia egin genuen anai-arrebok. Gaur beste bilera birtual bat egin dugu lankideok, gure beharrerako jarri digun beste plataforma batean, orain ez dut izena gogoan. Mundu birtuala. Mundu errealean gaur fatxada konpontzen duteneko enkargatua etorri da, aurrekontuaren bigarren zatia ordain diezaiogun.\nLehenago New Yorkeko berri jasotzen egon naiz sarean, berriak eta bideoak, eskerrak ez gaudela han. Badaude webcam batzuk Grand Streeten, metroa hartzen genuen lekutik gertu. Ez dabil kotxerik. Beste bideo batzuetan Midtowneko kale eta hiribide hutsak ikusi ditut, eta hiru aireportuetan (JFK, La Guardia eta Newark) 1.200 lagun kaleratu dituztela entzun dut, batez ere denda eta jantokietan lan egiten zutenak. Egunak pasa ahala beldur gutxiago dut hango metroan birusa hartuko genuenik, baina oraindik ere izan liteke, bihar astebete alde egin genuela handik.\nMartxoa aurrera doa. Asko gustatzen zait etxetik atera behar ez izateak. Orain arte, egun normaletan, askotan etxean gelditzeko gogoa izaten dut, edo irteteko gogoa izanik ere, ateratzeko alferkeria edukitzen dut, baina ez ateratzeak nolabaiteko erruduntasuna sortzen du, badirudi etxean geratuta zerbait galtzen ari naizela, bizitzaren osagai inportante bat bazterrean uzten nagoela. Orain berriz, pandemiaren itxialdian, ateratzerik ez dagoenez, horrelako dilemarik ez: etxetik ateratzeko gogorik gabe eta etxean nahitaez egon beharra, zer hobe hori baino?\nAspaldiko partez koadro bat margotu dut. Agian ez dago bukatuta, ez dakit, geratu den moduan ere gustatzen zait. Ez dut lan askorik hartu, zenbait koloretako olio pintura paletan jarri, eta zuria bete. Badu ezkerretik eskuinerako beheranzko mugimendu bat, laukizuzenaren diagonalean, urdin gorriz oinarrian, eta beste pintzelkada argiak, zuri okreak, beste diagonalean gurutzatzen, korronte nagusia zeharkatzen duen mugimendua. Gehiago saiatzen banaiz, behar bada dena izorratuko dut.\nDuela hilabete bat sekulako jarioa nuen idazteko, filosofiako liburuak irakurtzen ari nintzenean. New Yorken bertan egon ginen egunetan ere idazten hasi eta nahiko erraz hasten nintzen orriak betetzen, non egon ginen kontatzen ez bada ere, eguneroko estiloan idatzitako testua. Baina orain dena aldatu da. Gauza asko aldatu dira. Itxialdiarena haluzinatzekoa da. Eta New Yorkeko bidaia horrela utzi behar izatea, ikusi nahi nituen gauza guztiak utzi eta batez ere sekulako tentsioarekin bueltatzearena, horrek zerbait eragin dit. Eta gorago aipatu bezala, etortzea lortu (dirua galdutzat ematen dut, zorionekoa naiz hemen egonda eta ez dut, orain behintzat, borrokatzeko gogorik) eta etxean egon behar izatea, gurasoak ezin ikusi, lagunak ere ez, betiko taberna existituko ez balitz bezala azkenaldian nire bigarren etxea izen denean… oso arraroa da dena.\nAurrekoan lagun baten facebook orrian esaldi bat irakurri nion; “gaur oso gauza arraroa amestu dut eta esnatu naizenean hori zen gertatzen ari zena”, edo horrelako zerbait. Berehala pentsatu nuen niri ere hori gertatu izan zaidala, New Yorkera joan aurretik ere berrogeialdi apal hartan egon nintzenean. Baina baita beranduago ere, oso gaizki egiten dut lo, gutxi eta saltoka, eta lo hartzea lortzen dudanean ere horrelako sentsazioa izaten dut askotan, ametsetan gertatzen ari diren gauza beldurgarriak direla hain zuzen ere benetan gertatzen ari direnak.\nGero egunez beste gauza bat da, osasuntsu nago, eta ezagutzen dudan jendea ere, eta dena pasako dela bestelako arazorik gabe iruditzen zait. Batzuetan izutu egiten naiz, gaur Ugutz eztularekin zebilen eta kutsatua egongo zenaren beldur egoteaz gain, ni ere kutsatuko naizenaren paranoiarekin ibili naiz egun osoan, ezer ukitu gabe, eztularen arrastoa non egongo zen eta saihesten. Gero gurasoak daude, haien etxean laguntzen dien langileak erraz eraman dezake birusa busean edo okindegian hartuta, berarentzat ere kalte. Eta eskerrak autobusa dagoela bere etxetik gurasoenera etortzeko, bestela zer egin beharko genuke?\nNik uste dut datorren asteartean, bi aste egingo duenez New Yorketik etorri ginela, garbi egongo naizela gurasoen etxera joateko, baina nork daki. Gaur botikara joan naiz eztarrirako goxokiak erostera eta ordaintzerakoan botikariak esan dit handik irten eta berehala eskuak garbitzeko, botikara birusa duen jendea joaten delako eta ateko heldulekuan birusa dagoenez, nik ere eskutan eramango dudala. Gauza da handik supermerkatura joateko asmoa nuela, beraz, birusa supermerkatura eraman dut, eskularrua jantzi dut babes gisa eta etxera iritsi arte ez dut kendu, harraskan eskuak garbitzeko. Ondorioa: gurasoenera joateak bere arriskua dut, birusa edozein lekutan har dezaket nahigabe.\nEgunekoa laburbilduz: gaur bideo bat egin dut New Yorkeko argazki batzuekin (“New York, jende mota ugari” izenarekin), liburu luze bat amaitu, lekak prestatu ditut, botikara eta supermerkatura joan naiz, koadro baten zirriborroa egin dut, musika entzun, eta orain hau idaztera jarri naiz whisky baso batekin. Birusak izutzen nau baina itxialdia gustatzen zait.\nEgun hauetan oso gaizki egiten ari naiz lo gauez, eta gero egunez seko geratzen naiz. Aurreko gauean goizeko 5:00ak arte egon nintzen irakurtzen, eta eguerdiko 12:00etan esnatu nintzen ohetik ezin altxa. Gaur gauean ere bizpahiru ordu egin dut lo, eta berriro lokartzen ez nintzenez altxatu naiz goizaldeko 6:00ak aldera. Idazten hastea pentsatu dut, baina ordenagailuan eseri eta gogoratu dut aurrekoan lagun batek bidali zigun lotura bat, New Yorkeko Metropolitan operara, egunero opera lan bat jartzen dute sarean, eta gaur Verdiren Don Carlo zegoen eta ikusten egon naiz, erdia oraingoz, ez dakit gero bukatuko dudan.\nOrain 8:13ak dira; dutxatuko naiz, bizarra egin, eta 9:30etan izena emanda nago beste ikasgai birtual horietako batean: gaur azterketak online prestatzeko dauden baliabideak azalduko dizkigute.\nEz da ezer gertatzen, ez dago ezer idazteko.\nEzer eza honetan dutxatu naiz, bizarra egin eta gosaldu, jarraian ikastaro birtual hori, ariketak ikasgela birtualean egiteko. Ondoren berriak irakurtzen egon naiz interneten, eta jarraitu dut Don Carlo ikusten, sekulako logalea nuen, baina bukaera arte ikusi dut, hiru ordu eta erdi baino gehiago guztira. Bi aktoen artean zerbak jarri ditut presio eltzean, eta hori bazkaldu dut opera bukatzerakoan, txekor xerra batekin.\nSiesta txiki bat egin dut eta gero berrartu dut aspaldian utzita nuen liburu bat. Arratsaldean ere gogoratu naiz online libre dagoen eskaintza kulturalari buruzko informazioa jaso dudala. Begiratu dut eta Berlingo Orkestra Filarmonikoaren orrian, hilabeterako libre daude han dituzten kontzertuak, pila bat dira, gaur horietako bat entzun-ikusi dut, Liszten lehen kontzertua pianorako, Wagneren Renzi operaren obertura eta Richard Straussen Also Sprach Zarathustra.\nGaur konturatu naiz etxean dudala liburu bat, lantokian geratu zitzaidala uste nuenetakoa. Ilusioa egin dit, uste bainuen itxialdia amaitu arte ezingo niola horri ekin, baina orain etxean dago eta oheratu aurretik begirada bat botako diot, Gogoeta-bide irekiak, Agustin Arrietarena.\nAitak telefonoz galdetu dit ea zerbait idazten ari ote naizen, eta ezetz esaten diot, batez ere irakurtzen ari naizela. Ez da ezer gertatzen, baina orri oso hau idatzi dut. Ez da ezer gertatzen, eta bestelako gauzarik idazteko zera ez zait etortzen. Zer egingo diogu. Noizbait irakurriko ditut hemen idazten ari naizen gauza hauek? Ikasturte hau nolakoa izan zen, nola hasi nuen, zer gutxi egin dudan eta batez ere, azken bi hilabeteak nola joan diren egoera sinestezin honetan, beldurrez, ez hainbeste osasunagatik baizik eta egiteko geneuzkan planak airean zeudelako, eta nola joan ginen New Yorkera, azken momentuan, eta nola ibili ginen han museoak eta tabernak ixten, eta nola bueltatu ginen, nola lortu genuen itzultzea… Atzo abokatuei bidali nizkien bidaiaren itzulerako txartelak eta fakturak, ea zerbait lortzerik badugun. Baina hori ere, egia esan, galdutzat jo izan dut hasieratik.\nAgian hemen idatzitakoa besterik gabe irakurtzea baino, plan hobea izan liteke hemengo zerbait aprobetxatu ahal izatea bestelako zeozer idazteko, pandemiaren kronika bat, norbaitek irakurriko luke?\nTira, liburua irakurtzera noa. Erosi nuenean hitzaurrea begiratu nuen, baina gainerakoa osorik daukat irakurtzeko. Espero dut ondo egotea.\nHemen jarraitzen dugu, itxialdian. Oso eguraldi ona egiten du, gaur arratsaldean (atzo ere) pixka batean atera naiz kanpora irakurtzera. Egunez egiten dut lo, tarteka. Gaur 5:00etarako esnatuta nengoen, 8:00ak aldera altxa naiz gero 9:30etan lankideen bilera genuelako. Bukatu denean, interneten gauzak begiratzen egon eta logale handiarekin ohera joan naiz, 15:30ak arte edo. Iluntzean ere, afaldu aurretik, berriz lotan egon naiz. Orain gaueko 1:30ak dira eta, noski, lo gurarik ez dut. Liburuarekin egon naiz orain arte, oso interesgarria, egia-ostearen aroari buruzkoa, interesgarria eta larritzeko modukoa ere.\nKaskoak jarrita dauzkat eta oraintxe REMen Leaving New York zegoen, ze polita, eta ze oroimen. Behin eta berriz esaten digute eskapada ederra egin dugula, eta hala da, handik datozen berriak ere larritzekoak dira. Aurrekoan amesgaiztoa izan nuen, oheratu aurretik Boris Johnson ZIUra eraman zutela irakurri ondoren, Erresuma Batuan ere AEBen antzera egoera makurra da. Eta bitartean gu hemen, bizitzari zentzu berria bilatu nahian, gauza asko irakurtzen sarean… gaur oso testu interesgarri bat irakurri dut, azken aldian intelektual eta sasi-intelektualek halabeharrez edo idazten dituzten hausnarketak kritikatuz, batez ere horregatik, halabehar auto-inposatu batek, hitzontzikeriak eta protagonismoak sortuta direlakoan.\nOrain ohera joan beharko nuke, gauez lo egin fundamentuz, eta bihar esnatu eta egunez bizi. Dagoeneko berandu bada ere. Baina egia esan, zertarako? Ez dugu ordutegirik. Bihar ostegun santua, bihar eta etzi dendak itxita, egun hauetan dugun betebeharreko ordutegi bakarra janaria erostekoa izanik, hori ere libre. Beraz, ez dago inolako irizpiderik orain edo gero lo egiten hobesteko, ez dago beharrik. Aztoratzen nauen gauza bakarra, itxialdia amaitzen denean ordutegi biologikoa erabat aldrebestuta edukitzea da.\nGogoan dut otsailean Bartzelonara joan nintzenean, halako batean idazteko jarioa sartu zitzaidala eta gauero esaldi eta paragrafo pila idazten nuela. Hurrengo asteetan ere, koronabirusa zetorrenean, eta bitartean artea eta filosofiari buruz irakurtzen ari nintzenean, eta New Yorkeko bidaia buruan nuela etengabe, aste horietan ere idazteari gogoz ekin nion, begiratu beharko nuke baina esango nuke egunero idazten nuela, asko. New Yorkeko egunetan ere, gure egonezinaz gain, egunero egiten genuenarekin soilik tarte luzeak idatzi nituen.\nEta hori dena bukatu zen. New Yorketik etorrita gogoa galdu dut, egia da ere ez dela ezer gertatzen, ez dudala ezer berezirik egiten, baina ezer idazteko gogorik ere ez dut. Erabat alfertuta nago, lo eta lo, goizeko 11:00k arte ia egunero, eta gero berriz lo geratzen naiz gosaldu ondoren liburua esku artean dudanean, eta bazkal ondoren ere irakurtzen saiatzen naiz eta nahigabe ere berriro lokartzen naiz. Gauez logalea joaten zait, oraintxe gaueko 12:30ak dira eta berandu ez dela iruditzen zait gau askotan 4:00ak edo beranduago arte esna egoten bainaiz.\nAurreko ostegunean, ostegun santuan, gurasoen etxera joan nintzen eta orain konturatu naiz hemen ez nuela aipatu ere egin. Eta baziren ia bi hilabete haiek ikusi gabe! Ongi aurkitu nituen, aspertuta daude, noski, baina itxura onarekin. Poztu ziren ni ikusteaz, nahiko gauza arraroa izan zen ni lepokoarekin ahoa eta sudurra estalita, plastikozko eskularruak jantzita eta oinetakoak eskaileretan utzita. Internet jarri nien eta New Yorkeko argazkiak ikusten egon ginen, lehenengo ama eta gero aita, non egon ginen azaldu nien, eta bestelako xehetasunak etxeei, kale giroari edo janariari buruz. Gero etxeratzerakoan, Urumea pasealekutik nentorrela arratsaldeko 8:00ak jo zuten eta ibaiaren bi aldeetara jende asko txalotzen hasi zen ni bakarrik kalean oinez nindoala. Hori ere oso arraro eta desatsegina egin zitzaidan.\nOstiral eta larunbatean, eta gaur bertan ere etxeko lorategian egon naiz eguzkitan irakurtzen. Oso ondo egoten da, dena den, nik uste nuen hori egiteko inolako arazorik ez zegoela, baina gero ikusi dut espazio pribatuetan ezin dela egon komunitarioak baldin badira, beraz, norbaitek salatuko bagintu eta polizia etorri isuna jarri diezaguke hor egoteagatik. Hala ere jende gutxiren bistan gaude eta ez dut uste hona inor etorriko denik molestatzen.\nEgun hauetan prestatzen ari naiz New Yorkeko azken turistak delakoa, eta horrekin badut nahikoa lan, horregatik hemen deus gutxi.\nGaur kalera atera naiz, ez naiz egunero jaisten. Berandu, goizeko 11:30etan esnatu naiz, atzo ere auskalo zein ordutan lo hartu eta gero. Komunean nengoela, txindurri bat ikusi dut lurrean, eta konturatzerako, logelan txindurri saldoa zebilen alde batetik bestera, eta ordenagailuko gelan oraindik ere gehiago. Ahal izan ditudanak hil ditut eta txindurri hilotzak hor utzi, lurrean, mugitu gabe, beste txindurriek ikus dezaten hortik ez zutela inora joaterik. Erosketarekin bueltan, atzeko bidetik, ikusi dut bidea zeharkatzen norbaitek egindako hosto ilara, eta pentsatu dut txindurri bidea mozteko ahalegina izango zela.\nGero makarroiak egin, kriston siesta, interneten egon, aspertu, afaria egin, berriz interneten, eta orain esku artean dudan nobelarekin, uste dut honako hau bihar bukatuko dudala. Whiskya edaten ari naiz, bigarren botilarekin noa, aitari gehiago eskatu beharko diot, itxialdia amaituta beste errege egun estra bat ospatu beharko dugu botila berriak banatzeko.\nInternet oso gaizki doa, askotan orriak kargatzerakoan gelditu egiten da. Badaramagu horrela astebete baino gehiago, bihar telefono konpainiara deituko dut. Izarkomera aldatzea pentsatu behar dugu.\nGaurkoarekin bukatu dira Aste Santuko oporrak, nork esango. Lan egutegia ere aldrebestu denez, aste honetan zenbait bilera egin ditugu lanekook.\nKanpoko mundutik geroz eta deskonektatuagoa nago, whatsapp taldeak-eta begiratu egiten ditut, baina kasu handirik egin gabe. Antzera telefonoz hitz egiteko. Itxialdiaren fase hau astebete barru amaituko da, eta pena ematen dit, niregatik horrela jarraitu genezake gutxienez hondartzara joateko eguraldia hasi arte. Hau da bakea! Monasterio batera erretiratzea baino hobe, eremita bihurtzea baino lasaiago. Pena ematen dit pentsatzeak ez dudala nahiko aprobetxatu egun guzti hauek egiteke dauzkadan gauza guztiei astindu bat emateko ez bada ere. Bestalde, ikuspegi materialistago batetik begiratuta, bidaian galdu genuen dirua aisa errekuperatu dugu kontsumoa erabat moztuta, bakarrik supermerkatuko gastua dugu hilabete honetan ohiko gauzetan: fruta, haragia, arraina batzuetan, ogia, esnea…\nOso antisoziala nago. Ez dut inorekin hitz egiten, gaur aitak ere ez du deitu. Aste osoan behin bakarrik atera naiz kalera, asteartean barazkiak hartzera. Eta harrigarriena, horrela oso gustura nagoela. Ez dut faltan botatzen jendearekin egotea, ezta hitz egitea ere, bestela aski nuen telefonoa hartzearekin. Atzo Bartzelonan dugun lagun medikuari deitu nion liburu eguna zela eta, nola dagoen jakiteko, eta espero nuen bezala, lanez gainezka dagoela esan zidan, Kataluniako osasun publikoak zahar egoitza pribatuen kudeaketa bereganatu du eta Barcelonetako zahar etxean dabil lanean, pandemia hasi zenetik 100 bat agureetatik 25 hil egin dira. Ez dut imajinatu nahi zer izango den horrelako egoeran sendagile gisa lan egiten aritzea.\nZenbat egun idatzi gabe! Ea gogoratzen ditudan azken egunetako gauzarik inportanteenak.\nApirilaren 26an gurasoen etxean egon nintzen, oso ondo ikusi nituen, argazki batzuk egin genituen balkoian, itxura ona dute haien laurogeita hamalau eta hamabost urteak beteta.\n28an, nire urtebetetzean, Jitsi plataforman bideokonferentzia bat egin genuen. Egun osoan telefonoz hizketan pasa nuen denbora asko, jendea aspertzen omen da itxialdian eta denek hitz egiteko gogoa zuten. Gero Jitsi horretan whisky bat hartu nuen, afariarekin ardo txuria otarrainxkak eta kroketak laguntzeko, eta mozkorra oheratu nintzen. Hori ez da arraroa, urtebetetzea nola ospatu nuen bai.\nApirilaren 30ean Sarajevoko tranbiaren nire poema jarri zuten sarean, hango argazkiekin egin nuen bideoa, olerkia nik irakurrita. Hor dago interneten, ikusi dutenek esan dute gustatu zaiela.\nMaiatzaren 1ean ohean, ezer egin gabe. Beno, ez, goizeko 11:00etan deitu zidaten auzoan egiten hasi diren irratsaio batean parte hartzeko, auzoko Zaintza taldeak antolatu du eta nire ekarpenak kultur gomendio bat izan behar zuenez, Juango Olasagarreren Poz aldrebesa liburua hautatu nuen, hamar minutuko tartean nobelari buruzko hausnarketa egin nuen, eta gero, eguerdi aldera, irratsaioa sareetan jarri zuten. Gustura geratu nintzen, ez nuen entzun nire parte hartzea, baina norbaitek esan zidan oso ondo zegoela.\nAtzo kalera atera ahal izan ginen paseatzera, New Yorketik etorri ginenetik lehen aldiz. Irtetea baimenduta dago goizeko 6:00ak eta 10:00ak bitartean, eta iluntzeko 8:00ak eta 11:00k bitartean. Atzo arratsaldeko 8:30ak aldera jaitsi nintzen Zurriolara eta ezin zen itsasoa ikusi horrenbeste surflariekin. Groseko kaleak, eta bereziki hondartza ingurunea, Aste Nagusian bezain beteta zeuden ia. Gaur beranduago atera naiz, ilunduta, 10:00etatik 11:00k arte-edo, eta jende asko zebilen ere. Olatuen soinua gauez entzutea gustatzen zait inguruan inork molestatzen ez duenean, normalean igande gauetan hala izaten da, baina orain mundu guztiak egon nahi du kalean, normala da hori ere.\nEtxeko lorategian, irakurtzen\nOrain irakurtzen ari naiz. Gaur bazkalondoan John Banville-n El mar liburuarekin egon naiz, ordenagailu gelako leihoa irekita eta kaleko argiarekin aulki birakarian eserita, liburu horrekin, kafea eta gero whisky bat, oso oso gustura. Liburua oso polita da, erdiraino iritsi naiz. Orain ohera noa horrekin jarraitzeko.\nOrain whisky bat jarri dut edalontzian eta hau idazten hasi naiz. Badira egunak idatzi gabe, argi dago whisky botila ateratzen dudanean idazteko gogoa jartzen zaidala. Idazten ez dudanean jengibre-infusioak hartzen ditut, gorputza garbitzeko. Aste honetan lo asko egin dut, loaldiko ordutegia erabat hankaz gora dut.\nFatxadako obra bukatzen ari dira, astelehen eta asteartean gasaren hodia aldatu, eta bukatuko dute: Arropa zintzilikatzekoa jarrita dago, hainbeste hilabete izorratuta egon ondoren (urte bat baino gehiago, ziur). Baina gustura nago, aste honetan paseatzera atera gara pixka bat, baina etxean gustura nago, Beethovenen sinfoniei buruzko online ikastaroa amaitzen ari naiz, irakurtzen, pianoa jotzen zertxobait, zeozer idazten. Itxialdian jarraitu nahiko nuke. New Yorkeko bidaiari buruz idatzi nuenak bere arrakastatxoa izan du, pozik nago.\nUste dut gaur arte ez dudala aipatu ikastaro batean izena eman nuela, Beethovenen 9. sinfonia gai nagusi duena, baita ere Sinfonia formaren ezaugarriak, 9.aren berezitasunak eta lana kokatzeko oharrak. Asko disfrutatzen ari naiz ikastaro hau egiten.\nMartxoan utzi nuenetik, aste honetan telefonoz hasi naiz berriro whatsapp bideodeiak egiten ikastolako neska latinoamerikarrarekin, euskarazko mintza-praktika egiten. Euskaraz ulertzen dit, baina berak ez du bi hitz baino gehiago jarraian esaten, nik galdetu eta berak bai, ez edo ez dakit erantzun. Hurrengo asterako liburu baten orrialde batzuk irakurtzeko eskatu diot, ea horrek joko gehiago ematen didan berarekin hizketan aritzeko.\nMonasterio batera joango nintzateke betirako itxialdi batean bizitzeko. Eremita izan nahi dut. Zarathustra da nire idoloa. Gaueko 3:00ak dira eta ohera noa, ez dakit monasterio batean ordutegi librea dagoen, behar bada nire etxeko itxialdian inon baino hobeto nago. Baina hala ere, buruan dut ideia hori, norabait joan sekulako isolamenduan egon ahal izateko.\nEz dira gauza asko gertatzen.\nEz da ezer gertatzen. Gaur bi egun neraman etxetik atera gabe, eta ateratzeko asmorik ez nuen, baina gaueko 10:30etan arrebak deitu dit gurasoen hiru telefonoetara deituta ez zutela bakarra ere hartzen, neu ere saiatu naiz eta hartzen ez zutenez, Amararaino joan naiz azkar batean, laster bueltatzeko. 11:00ak arteko baimena dago, eta 11:05etan gurasoen etxera sartu-irtena egin dut ondo zeudela ikusteko besterik ez.\nAzken bi egunetan dokumental bat eta pelikula bat ikusi, bi liburu amaitu, meditazioa egin, gurasoenera joan, online kontzertu bat entzun…\nBestela, ez da ezer gertatzen, lo asko egiten dut, goizean 10:00ak arte egon naiz, yoga egin, irakurri, bazkaria prestatu, bazkaldu eta berriro ere sekulako siesta. Orain gaueko 2:00ak paseak dira eta ez dut logalerik, noski. Begiratu behar dut zer daukadan zerrendan irakurtzeko.\nEguneroko hau idazten hasi nintzenean ez zitzaidan gertatzen, baina orain aurreko eguneko irakurri behar dut gauza bera bi aldiz ez jartzeagatik, kontua galtzen dut noiz sartu nintzen azken aldiz orri hauetan eta zer kontatu nuen.\nBeste hiru egun: New Yorkeko bidaiaren kronika argitaratu, poema bat idatzi, liburu berri bati ekin, lankideon bilera bat eta auzo-elkarteko beste bat…\n…eta aurreko gauza guztiak egin ondoren ere gogoa ematen dit jartzeko ez dela ezer gertatzen. Baina alde batetik gauzak gertatu, gertatzen dira, nahikoa da begiratzea txoroz txoro idatzi ditudanak, eta bestela, gertakaririk ez balego ere, norberaren mundu propioan etengabe gauzak gertatzen ari dira, pentsamenduak, ideiak, sentsazioak. Horiek idaztea zaila da, idazle batzuk lortu egin dute edertasun maila gorenera iritsiz, baina mundutarrontzat absurdoa eman lezake sentsazioen eta pentsamenduen zerrenda azaldu nahi izatea. Edozelan ere, hori guztia ere gertatzen ari da, kontatzeko trebetasuna izan ala ez. Ez da ezer gertatzen idaztea, azken finean, beste sentsazio bat adierazteko hitzak besterik ez dira, asperdura, itxarotea…\nGaur manifa batean egon naiz, zenbat denbora! Hiru ilaretan joan gara, maskarekin, harrigarria. Jendeak ezin zuenez aldameneko inorekin hitz egin, inoiz baino garrasi gehiago egin da, presoen eskubideen alde.\nFatxadako lanak bukatu dituzte, eta aldamio guztiak eraman, berriro kotxea bere lekuan dago, batzuetan badirudi ez dela ezer berezirik gertatu hilabete hauetan. Gauzak, zenbait gauza, otsailean bezala daude.\nBizitza normaltasunera doa, jende asko kalean, tabernak astelehenean irekiko dituzte barrura sartzeko (mahaietan, eta kopuru mugatuan hala ere), asteartean lantokira joan ahal izango naiz… Pena ematen dit. New Yorketik itzuli ginenean, eta etxetik ezin ginela atera, sekulako liberazio moduan bizi izan nuen, kalera ezin joan baina bestelako konpromiso guztietatik aske, ezin zen ezer egin, jende askorentzat traba eta eragozpena zena niretzako askatasuna zen. Berriro ere lotuta sentitzen naiz egin nahi ez ditudan gauzetara.\nBihar lantokira noa. Dena berriz mundu arruntera itzuli da. Ez dut joan nahi, gustatuko litzaidake azken hilabeteetako lasaitasun honetan jarraitu ahal izatea, baina ez, berriz bulegoa, mintza-praktikako bideo-deia, yoga, gurasoenera joan, auzo elkarteko bilera, ah ez, horren aurretik literatur taldea, eta gero auzoko proiektu komunitarioa –gero ez, hori bihar da–, eta horrela errutinara bueltatzea, agenda hitzorduz betez, ze pena, hasiko naiz pixka bat gauzak albo batera uzten, beti gogoan edukiko dut New Yorketik itzuli eta ezer egiteko aukerarik ez zegoenean, ezer ere ez, etxean egon besterik ez, gehienera garagardoak ekarri aparraren artean denbora pasa ahal izateko. Hori da nahi dudana, pandemiaren izuak dena paralizatu dezala.\nOrain lotara noa bihar goiz esnatu behar naizelako. Zenbat hilabete horrelakorik idatzi gabe, garai batean gaueroko leloa zenean? Orain gustatuko litzaidake denbora-eperik ez izatea, logalea edukita ere gaueko 3:00ak edo 4:00ak arte hemen egoteko idazten, irakurtzen, pelikula bat ikusten, sudokuak egiten edo pentsatzen. Garai hori amaitu da, eta ez dut nahi.\nEgia bada dena normaltasunera datorrela, orduan Greziara joan nahiko nuke beste behin, hori da nire paradisua. Eta New Yorkera ere, noski, han badut zerbait bukatu gabe eta berriro ekiteko zain. Baina Galaxidiko Lourvas hotelera berriz joatea nire zoriontasuna asetzeko modua litzateke. Delfosera igo, aztarnak ikusi, eta gero han ondoko herrixka batean bazkaldu hondartzara jaitsi aurretik. Mesedez, konfinamendu hau bukatzekoa bada patuak Galaxidira eraman nazala, mesedez. Gustatuko litzaidake, bestela, bidaiak debekatuak izatea, Greziara joateko grina eta gogoa bertan behera utzi behar izatea eta daukagunarekin moldatzea. Ondo eramango nuke hori, gure hondartzak, gure bizitzeko modua, eta 2019ko udazken hasieran Grezian egin genuen bidaiaren oroitzapena. Konformatzen naiz horrekin.\n2020ko ekainaren erdialdean\nJengibre-infusioa egin dut, eta hori hartu bitartean otsaila eta maiatza artean idatzitako oharrak ordenatzen ari naiz, gauza asko gainetik kentzen –agian beste testu baterako gordetzen: bolada horretan irakurritako liburuen, entzundako musikaren eta ikusitako pelikula guztien erreferentziak, adibidez– eta gauza gehiago zuzentzen.\nBadira egun batzuk nolabaiteko normaltasunean bizi garena, agenda berriro bete betea dut eta batzuetan estresak jota nago, pandemia kontrolatzeko bidean omen gaude baina gaixotasunak ekarri zizkigun abantaila ugari galtzekotan ere.\nIzan bedi hau guztia aurtengo udaberriko garai bitxia gogoratzeko modua.


LEMA LIFE Programaren 25. Urteurrenan sartu da - Lifelema\nmaiatza 14, 2017 by lifelema_t7k66fnx\tin Berri\nMaiatzaren 12an (ostirala) “Facing the Global Challenge of Marine Litter” erakusketa fotografikoa inauguratu zen Impact Hub Donostian, Tabakaleran (Donostia-San Sebastián, Espainia). Erakusketa honek Bizkaiko Golkoko Life LEMAko aldi ezberdinak eta bazkideak erakusten ditu. Irekigunearen arduraduna Félix Asensio izan zen, Gipuzkoako Aldundiaren Ingurugiroko Zuzendari Jenerala, eta proiektuko hainbat bazkide hartu zuten parte.\nOcean Initiatives programaren boluntarioak Zurriola hondartzan.\nMaiatzaren 13an (larunbata), Zurriolako hondartzan (Donostia-San Sebastián), itsas-zaborraren bilketa eta karakterizazio ekintza antolatu zen, Ocean Iniciatives Borondatezko Programa Internazionalaren barne. Aktibitate honek itsas-zaborraren eragina erakutsi zuen, eta bolondresek nahiz Life LEMAko bazkideek hartu zuten parte. Ekintza hau European Clean up! Europako zaborren erronkaren deiturarekin bat dator.


Rekalde Aretoa egungo arte-jarduera askoren ezagutzan, harreran eta hedapenean sakontzeko helburua duen gune bat da.\n1991. urtean sortu zenetik, aretoaren ibilbidea estuki lotuta egon da gure mugen barnean eta kanpoan ekoizten den arte garaikidearen ikerketarekin, eta, ildo horretan, egungo artearen ardatz diren eztabaidetan oihartzuna izan duten lan-proposamenak egin ditu.\nRekalde Aretoak leku egokia izan nahi du funtsezkoak diren gako batzuk batera landu ahal izateko, hain zuzen, arte-ekoizpenaren esanahiari, artearen aurkezpen- eta erakusketa-mota ezberdinei, eta era askotako ikusleekin elkarrizketan aritzeko gaitasunari dagozkien gakoak.\nEgitura aldetik bi gunetan bananduta egonik, Rekalde Aretoak abiadura ezberdinetan ibili nahi du, era askotako lan-formatuetan sakondu ahal izateko, erakusketak, lan-aurkezpenen proiektu zehatzak, eztabaida-saioak, bideo-emanaldiak, hitzaldiak eta argitalpenak prestatuz. Rekalde Aretoak kulturaren hizkera desberdinei buruzko eztabaida irekian parte hartu nahi duten guztiek eratuko duten "gunea" izan nahi du. Azken batean, gaur egungo jarduera artistikoa ikasteko plataforma bat izan nahi du.\nREKALDE ARETOA BISITATZEA\nRekalde Aretoa bizitatzen duzun bitartean, lagundu artea babesten.\nArau hauek artelanen kontserbazioa eta bisitarien segurtasuna bermatzeko ezarri dira.\nZure laguntza oso garrantzitsua da.\nArtelanak hauskorrak dira eta kaltetu ahal dira. Zentzuzko tarte bat utzi artelanei dagokienez eta mesedez, ez ukitu.\nEzin da objektu zorrotzik edo objektu handirik sartu (euritakoak, maletak, etab.).\nItsu-txakurrak ikusmen arazoak dauzkaten pertsonekin sartu ahal dira, ezin da beste animaliarik sartu.\nUmeekin bazatoz, eduki itzazu zugandik hurbil eta arretaz zaindu euren portaera, eragozpenak sortu ahal baitizkiete gainerako bisitariei.\nErretzea eta jatekoak edo edatekoak sartzea debekatuta dago .\nRekalde Aretoko instalazioen kanpoaldea\nRekalde Aretoko sarrera


Enkarterriko Mankomunitatea - Gizarte eta heziketa interbentzio zerbitzua - EISE\nGizarte eta heziketa interbentzio zerbitzua - EISE\nGizarte eta heziketa zerbitzua Enkarterriko Mankomunitatearen Giza Zerbitzuen barnean haur, gazte eta haien familientzat sortutako babesa, aholkularitza eta laguntza programa giza-hezigarri bat da.\nPrograma arazoak aurretik ikusteko eta dagokion heziketa emateko egina dago, batez ere. 0 eta 18 urte bitarteko seme-alabak dituzten familia jakin batzuei zuzenduta dago. Hain zuzen ere, arazoak dituztenei edo arazoak sortzeko eragile eta baldintza aproposak dituztenei. Programa honen helburua haurren gizarteratzean eta gurasoen eginkizuna garatzean eta betearaztean izan ditzaketen arazoak antzeman, aurreikusi eta esku hartzea da, zailtasun guztietan lagunduz.\nZerbitzua gizarte hezitzaile batek ematen du. Berak familia bakoitzaren beharren egoeraren arabera laguntzarik aproposena ematen dio bakoitzari.\nMankomunitateko interbentzio Zerbitzua, beraz, sustapen, aurreikuspen eta babesaren arloan oinarritzen da. Zerbitzuaren bidez elkarbizitza, prozesu familiarrak, eboluzio-zikloak eta gizarteratze prozesua hobetzen da eta adin txikikoei eta bere familiei dagokienez lan ekintza konkretuak zehazten ditu dauden komunitate baliabideen arabera eta bere gizarte ingurunearen arabera jarraian aipatzen diren xedeaz:\nHaurrei eta nerabeei eragiten dieten arrisku egoeren detekzio goiztiarra eta prebentzioa.\nOinarrizko heziketa gabeziak, gabezi familiarrak, sozialak, afektiboa….duen haur eta nerabeei arreta zuzena ematea.\nHaurren eta nerabeen ingurune naturalean ongizatea eta garapen pertsonal osoa sustatzea.\nFamiliei laguntza eman gurasoek bere eginkizuna garatzeko eta betetzeko eskumen euskarriak, orientazio eta aholkularitza emanez.\nAdin txikikoen beharrak betetzea eta familia harreman funtzionala bultzatzea.\nHaurrei eta nerabeei bereziki eragiten dieten gabezi sozialak aurreikustea eta arintzea.\nArriskuan edo krisian dauden familiako edozein partaideei laguntzea honako arloetan: gizarteratze, harremanak antolakuntza, hezkuntza, lana edo osasuna.\nHaur eta familiari dauden (eskolak, osasun zentroak, e.a.) komunitate baliabideen araberako laguntza koordinatua bermatzea.\nZerbitzua Mankomunitateko biztanleak diren 0 eta 18 urte bitarteko seme-alaba dituzten familientzat da. Hain zuzen ere:\nGuraso edota tutoreentzat, hau da, desoreka familiar egoera edota arazo edo guraso lan eza pairatzen dituzten familientzat.\nBere bizi zikloan garapen egokia edo gizarteratze prozesuan arazo bereziak dituzten familientzat edota krisi egoeraren bat pairatu dituztenak.\nZailtasun egoeran, arrisku sozialean, moldatu ezinik edo babesgabetasun egoeran dauden haur eta gazteentzat, adin txikikoentzat.\nEmaten den zerbitzua isilpeko arreta pertsonalizatuan oinarritzen da. Familia bakoitzeko egoera aztertu eta gero bere beharren egoerara egokitzen da. Hauek dira eman behar diren diren pausuak:\nBai familiak, bai komunitate baliabideak Oinarrizko Giza Zerbitzuarekin harremanetan jarri daiteke zerbitzua eskatzeko.\nEskaria egin ostean Gizarte Langileak, familiarekin batera, eskatzen den guztia aztertuko du.\nGizarte hezitzaileak balorapena egin eta gero, familiari Gizarte-Heziketa Zerbitzuan sartzea proposatuko zaio eta ezarri diren helburuak lortzeko eta horretarako egingo diren ekintzetan konpromisoa eskatzen zaio.\nProiektu giza-hezigarri pertsonalizatua egingo da. Bertan familian detektatutako gabeziak edo zailtasunak betetzeko ekintzak eta helburuak ezarriko dira honako arloetan: hezkuntza, osasuna, etxeko antolakuntza, familia eta komunitate harremanak, e.a. Proiektuak pausu bakoitzeko banakako ekintzak, talde ekintzak edo familiarrak zehaztuko ditu: elkarrizketak, akonpainamenduak...\nGiza hezitzaileak, familia osoarekin batera –izan daitezkeen beste baliabide batzuen edo parte hartu duten profesionalen laguntzarekin- proiektuan ezarritako ekintzak gauzatuko ditu.\nAldiro, gizarte langileak eta gizarte hezitzaileak familiarekin jarraipen bilerak egingo dituzte aurrerapenak baloratzeko eta lortu nahi diren helburuen egoera aztertzeko.\nGiza-heziketa interbentzioa bukatuko da ezarritako helburuak lortutakoan edo beste arrazoi batzuk direla eta ( adin txikikoa adin nagusitasuna lortu duelako, familia beste herri batera joan delako, arazoa larritu delako, horrek beste erakundeen esku hustea ekarriko luke, etc…) interbentzio mota desberdina beharrezkoa direnean.\nZerbitzua eskatzeko beharrezkoa da Mankomunitateko Giza Zerbitzuekin harremanetan jartzea honakohelbide edo zenbakien bidez:\nHelbidea: La inmaculada 15 (Aranguren)- Zalla\nTelefonoa: 94 667 18 50-49\nFaxa: 94 639 11 68


Puilacher - Wikipedia, entziklopedia askea.\nMarc HENRY (2014-2020)\n43° 34′ 03″ N, 3° 30′ 25″ E / 43.5675°N,3.5069444444444°E / 43.5675; 3.5069444444444Koordenatuak: 43° 34′ 03″ N, 3° 30′ 25″ E / 43.5675°N,3.5069444444444°E / 43.5675; 3.5069444444444\nPuilacher (frantsesez eta ofizialki: Puilacher) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 296 biztanle zituen.\n2007an Puilacher udalerrian erroldatutako biztanleak 296 ziren. Familiak 106 ziren, horien artean 14 pertsona bakarrekoak ziren (5 bakarrik bizi ziren gizonak eta 9 bakarrik bizi ziren emakumeak), 41 seme-alabarik gabeko familiak ziren, 37 seme-alabak dituzten bikoteak ziren eta 14 seme-alabak dituzten guraso-bakarreko familiak ziren.\n2007an 123 etxebizitza zeuden, 106 familiaren etxebizitza nagusia ziren, 13 bigarren erresidentzia ziren eta 5 hutsik zeuden. 116 etxeak ziren eta 5 apartamentuak ziren. 106 etxebizitza nagusietatik 81 bere jabearen bizilekua ziren, 17 alokairuan okupaturik zeuden eta 8 doan lagata zeuden; 3 etxek bi gela zituzten, 14 etxek hiru zituzten, 25 etxek lau zituzten eta 63 etxek bost zituzten. 84 etxek euren parking plaza propioa zuten azpian. 37 etxetan ibilgailu bat zegoen eta 62 etxetan bat baino gehiago zituzten.\nPuilacher udalerriko biztanleria-piramidea 2009an .\n2007an lan egiteko adina zuten pertsonak 193 ziren, horien artean 135 aktiboak ziren eta 58 inaktiboak ziren. 135 pertsona aktiboetatik 118 lanean zeuden (73 gizon eta 45 emakume) eta 17 langabezian zeuden (8 gizon eta 9 emakume). 58 pertsona inaktiboetatik 16 erretiraturik zeuden, 17 ikasten zeuden eta 25 "bestelako inaktibo" gisa sailkaturik zeuden.\n2009an Puilacher udalerrian 111 unitate fiskal zeuden, 318 pertsonek osaturik. Pertsona bakoitzeko diru-sarrera fiskalaren mediana urteko 15.215 euro zen.\n2007an zeuden 14 komertzioetatik, 1 janari enpresa zen, 1 eraikuntza enpresa zen, 2 ibilgailuen saltze eta konpontze enpresak ziren, 2 garraio enpresak ziren, 1 finantziazio enpresa zen, 2 higiezinen enpresak ziren, 3 zerbitzu enpresak ziren eta 2 administrazio publikoko enpresak ziren.\n2000. urtean Puilacher udalerrian 13 nekazaritza-ustiategi zeuden, 182 hektarea erabiltzen.\nTressan (1,6 km)\nPlaissan (2,0 km)\nBélarga (2,2 km)\nLe Pouget (3,1 km)\nCampagnan (3,3 km)\nCanet (4,0 km)\nWikimedia Commonsen badira fitxategi gehiago, gai hau dutenak: Puilacher\nOrriaren azken aldaketa: 18 uztaila 2016, 19:43.